bleforada: Οι περιπέτειες της μεσογειακής φώκιας στην Ελλάδα,\nΟι περιπέτειες της μεσογειακής φώκιας στην Ελλάδα,\nΗ Monachus monachus έχει πάντα υγρά μάτια γιατί δεν έχει δακρυϊκό πόρο. Έτσι μοιάζει πάντα να κλαίει. Τα δάκρυά της κυλούν συνεχώς και σχηματίζουν γύρω από τα μάτια της μία υγρή μάσκα,\nΣτις ελληνικές θάλασσες ζει και αναπαράγεται περίπου ο μισός παγκόσμιος\nπληθυσμός της Monachus monachus,\nΤα θηλυκά εμφανίζουν χρωματισμούς μεταξύ του καφέ - μπεζ και γκρι - ασημί Τα αρσενικά εμφανίζονται σκούρα γκρι ή μαύρα, με μια ευδιάκριτη λευκή περιοχή στην κοιλιά\nΟι μεσογειακές φώκιες τρέφονται με ψάρια, χταπόδια, καλαμάρια, σουπιές και καρκινοειδή (αστακούς κ.ά.)\nΗ Monachus monachus ζει σε όλες τις παράκτιες περιοχές της Ελλάδος εκτός από τον Αμβρακικό και τον Κορινθιακό κόλπο,\nΑπό μικρή ηλικία μπορεί και καταδύεται στα 170 μέτρα βάθος έως και 20 λεπτά. Ζει για περίπου 45 χρόνια και γεννάει ένα μικρό σχεδόν κάθε χρόνο. Το μήκος τους φτάνει περίπου τα 2,5 μέτρα και το βάρος τους τα 315 κιλά\nΚαταστροφή των παράκτιων οικοσυστημάτων, ηθελημένες θανατώσεις, παγίδευση σε αλιευτικά εργαλεία, μείωση της τροφής λόγω υπεραλίευσης και θαλάσσια ρύπανση απειλούν τις φώκιες στην Ελλάδα,\nΣτις ελληνικές θάλασσες ζει και αναπαράγεται ο μισός παγκόσμιος πληθυσμός του είδους, δηλαδή 250 με 300 φώκιες. Ο κυριότερος λόγος που η χώρα μας φιλοξενεί τις περισσότερες φώκιες στη Μεσόγειο είναι γιατί προσφέρει στο είδος ασφαλή απομόνωση. Άλλοτε η φώκια σύχναζε σε ανοιχτές παραλίες.\nΜε τα χρόνια όμως εξελίχθηκε σε λιγότερο κοινωνικό είδος το οποίο αναζητά απρόσιτες σπηλιές για να προστατευθεί ή να γεννήσει, εξαιτίας της καταδίωξής του από τον άνθρωπο και της προοδευτικής καταστροφής των παράκτιων οικοσυστημάτων. Οπως προέκυψε από το ευρωπαϊκό πρόγραμμα Life «Θάλασσα», το οποίο υλοποιούν η MOm και το WWF Ελλάς σε συνεργασία με το Ινστιτούτο Κητολογικών Ερευνών Πέλαγος και το Tethys Research Institute, η Monachus monachus παρατηρείται σε όλη την παράκτια και νησιωτική ζώνη της Ελλάδας, εκτός από τους δύο κλειστούς κόλπους του Κορινθιακού και του Αμβρακικού.\nΚάποτε οι φώκιες εξαπλώνονταν σε όλες τις ακτές της Μεσογείου. Η πρώτη μαζική εξόντωση ολόκληρων κοπαδιών ξεκίνησε κατά τη Ρωμαϊκή εποχή για να πάρουν το κρέας, το λίπος και το δέρμα τους. Οι Ρωμαίοι τις χρησιμοποιούσαν και για ψυχαγωγικούς λόγους στις ρωμαϊκές αρένες. Το λατινικό της όνομα Monachus monachus προέρχεται ετυμολογικά από την ελληνική λέξη «μοναχός». Ορισμένοι υποστηρίζουν ότι ονομάστηκε έτσι επειδή είναι μοναχικό ζώο και δεν σχηματίζει μεγάλες κοινωνικές ομάδες. Σύμφωνα με όλες τις ενδείξεις όμως πιο παλιά οι μεσογειακές φώκιες ζούσαν σε κοπάδια. Πιο πιθανή φαίνεται να είναι η εκδοχή που υποστηρίζει ότι το όνομά της το οφείλει στην εμφάνισή της και όχι στη συμπεριφορά της. Οι δίπλες που σχηματίζει στο δέρμα της, κυρίως στην περιοχή του λαιμού, θυμίζουν τις πτυχές από την κουκούλα και το ράσο των καθολικών μοναχών.\nΟι αρχαίοι Ελληνες τις θεωρούσαν ιερά ζώα και πίστευαν ότι ήταν προστατευόμενες του Ποσειδώνα και του Απόλλωνα. Αναφορές στη φώκια γίνονται τόσο στον Αριστοτέλη στο «Περί ζώων ιστορίες», στην «Οδύσσεια» αλλά και σε έργα του Αριστοφάνη. Από τα πιο σύγχρονα κείμενα στα οποία αναφέρεται η μεσογειακή φώκια είναι το «Μοιρολόγι της Φώκιας» του Αλέξανδρου Παπαδιαμάντη, το «Αξιον Εστί» του Οδυσσέα Ελύτη και το διήγημα του Γεωργίου Βιζυηνού «Το μόνον της ζωής του ταξείδιον».\nΑναρτήθηκε από Greecelands. στις 9:37 μ.μ.


HAMPTON BY HILTON BERLIN CITY WEST (Βερολίνο, Γερμανία) - Κριτικές και σύγκριση τιμών - Tripadvisor\nΞενοδοχεία κοντά σε: Hampton by Hilton Berlin City West\nΒερολίνο - Axel Hotels\nΒερολίνο - Ξενοδοχεία Meininger\nΒερολίνο - InterContinental (IHG) Hotels\n3 αστέρων ξενοδοχεία σε: Σπάνταου\nΜοαμπίτ: Οικογενειακά ξενοδοχεία\nΣόνεμπεργκ ξενοδοχεία με πισίνα\nΞενοδοχεία κοντά σε: Camera Work\nΞενοδοχεία κοντά σε: The Pearl Bar, Club, Event\nΞενοδοχεία κοντά σε: Straff Glatt Schon\nΞενοδοχεία κοντά σε: Van Gogh Piano- und Cocktailbar\nΞενοδοχεία κοντά σε: Praxis Reinhard Nolle\nΞενοδοχεία κοντά σε: Contemporary Fine Arts\nΞενοδοχεία κοντά σε: Times Bar\nHampton by Hilton Berlin City West, Βερολίνο - Κριτικές\nΝο 45 από 637 ξενοδοχεία για: Βερολίνο\nUhlandstrasse 188 - 189, 10623 Βερολίνο Γερμανία\nΑκύρωση χωρίς χρέωση έως: 29/10/20\nΠροβολή όλων των φωτογραφιών (1.177)1.177\nΑπό ταξιδιώτες (926)\nΔωμάτιο και σουίτα (600)\nΜια σημείωση από το Hampton by Hilton Berlin City West\nΝο 45 από 637 ξενοδοχεία: Βερολίνο\nΚαλώς ήρθατε στο Hampton by Hilton Berlin City West! Οι επισκέπτες του Βερολίνου θα νιώσουν σαν στο σπίτι τους σε αυτό το ξενοδοχείο ενώ θα απολαμβάνουν όλες τις ανέσεις που παρέχει.\nΣε μικρή απόσταση από αγαπημένους προορισμούς του Βερολίνου, π.χ. Savignyplatz (0,4 km) και Victory Column (Siegessaule) (2,0 km), το Hampton by Hilton Berlin City West αποτελεί μια εξαιρετική επιλογή για τους ταξιδιώτες.\nΤο Hampton by Hilton Berlin City West διαθέτει 24ωρη υποδοχή, εφημερίδα και αποθήκευση αποσκευών για μια πιο χαλαρή διαμονή. Κάτι άλλο που μπορείτε να αξιοποιήσετε όσο μένετε εδώ είναι ανέσεις όπως γυμναστήριο και δωρεάν πρωινό. Και αν προτιμάτε να ταξιδεύετε με δικό σας όχημα, στο Hampton By Hilton Berlin City West Hotel θα βρείτε πάρκινγκ.\nΣε περίπτωση που θα θέλατε να δοκιμάσετε ένα από τα μεσογειακά εστιατόρια της περιοχής, υπάρχουν καλές επιλογές σε μικρή απόσταση από το Hampton By Hilton Berlin City West Hotel, όπως τα Neni, 12 Apostel ή KaDeWe Feinschmeckerbars.\nΌσο είστε εδώ, μη χάσετε την ευκαιρία να ανακαλύψετε [δημοφιλείς (male)/ δημοφιλείς (female)/ δημοφιλή (neuter)] δημοφιλή μουσεία ιστορίας, π.χ. Kaiser Wilhelm Memorial Church, Berlin Story Bunker και Jewish Museum Berlin, που βρίσκονται σε κοντινή απόσταση από το ξενοδοχείο.\nΤο Hampton by Hilton Berlin City West σας δίνει τη δυνατότητα να χαρείτε ό,τι καλύτερο έχει να προσφέρει το Βερολίνο, με μια άνετη και ξεκούραστη διαμονή.\n51αξιοθέαταεντός 0,5 χλμ\nTegel Airport7 χλμΔείτε όλες τις πτήσεις\n6 λεπτΙαπωνική φιούζιον\n3.311κριτικές71ερωτήσεις και απαντήσεις2συμβουλές για τα δωμάτια\nΠολύ καλό 1.244\nΟ/Η Lilas έγραψε μια κριτική Φεβ 2019\nΑθήνα, Ελλάδα434 συνεισφορές189 χρήσιμες ψήφοι\nΘΑ ηταν η 8η φορα που θα μέναμε σε εσάς ! Εισασταν η πρώτη επιλογή μας σε πολλες απο τις επισκέψεις μας στο Βερολινο .Για σοβαρότατους λόγους υγειας κάναμε ακύρωση σε περισσοτερες απο 48 ώρες που ορίζει ο κανονισμός λειτουργίας σας και εσείς μας χρεώσατε 182€ για διαμονή μου δεν εγινε επικαλούμενοι το ημερολογιακό 48ωρο και οχι εκείνο που ξεκινάει απο τι τσεκ ιν !! Σας τηλεφωνήσαμε ,σας παρακαλέσαμε αλλα μιλούσαμε στα ντουβάρια !!! Και απο τη Booking μας είπαν οτι ηταν στην κρίση σας για το τι θα πράξετε !!!!! Ντροπή σας ,ποτε ξανά σε εσάς παρόλο που σας εχουμε συστήσει σε δεκάδες φίλους μας !!!!\nΗμερομηνία διαμονής: Φεβρουάριος 2016Τύπος ταξιδιού: Ταξίδι με φίλους\nΟ/Η Adventure08098648021 έγραψε μια κριτική Ιαν 2019\nΠολύ καλό ξενοδοχείο. Αψογες παροχές και πολυ καλη τοποθεσία με πολλες προσβάσεις. Πολυ καλο πρωινό. Αρκετό προσωπικό, πολύ φιλικό και πομυ εξυπηρετικο. Καθαρό δωματιο και μπάνιο. 24 ωρες εξυπηρέτηση και αν και βρισκεται σε σημειο με κινηση, ειναι πολυ ήσυχα στο δωμάτιο το οποίο ειναι και πολυ ζεστό!!\nΟ/Η alessandra_boo έγραψε μια κριτική Νοέ 2018\nΑθήνα, Ελλάδα54 συνεισφορές51 χρήσιμες ψήφοι\nΒολική τοποθεσια και σε ωραία περιοχή!\nΗ τοποθεσία του ξενοδοχείο είναι πολυ βολική, κοντά στον σταθμό του ζωολογικού κήπου (U, S και λεωφορεία). Το δωμάτιο καθαρό, με σωστή θερμοκρασία, ζεστό νερό και γρήγορο wi-fi! Κλείσαμε τρίκλινο δωμάτιο, που τελικά ήταν δίκλινο με καναπέ που έγινε κρεβάτι, και ήταν αρκετά μικρό για εμάς (οικογένεια με ένα νήπιο και ένα βρέφος).Το πρωινό ηταν αρκετά καλο και με μεγάλη ποικιλία! Σίγουρα το συνιστώ!\nΟ/Η Am A έγραψε μια κριτική Αύγ 2018\n66 συνεισφορές20 χρήσιμες ψήφοι\nμειναμε 3 ατομα 12-16/08/2018.παρολο που το ξενοδοχειο ηταν κυριολεκτικα σε αποσταση αναπνοης απο το τραινο,δεν ακουγοταν τιποτα!! απο την αθηνα ειχα τηλεφωνησει για ενα δωματιο ησυχο.φτανοντασ μασ εδωσαν το 634.τελεια καθαριοτητα.ευγενεια παντου.στη ρεσεψιον ,οτι και να ζητησεις θα σκιστουν να στο κανουν.ειχα προβλημα με τις καρτες επιβιβασης και ηρθαν απο πανω μου 3 ατομα για βοηθεια.οσο για το πρωινο,δεν ελειπε τιποτα.θα ηθελα μονο να υπαρχουν περισσοτερεσ βαφλιερες για να αποφευγονται οι ουρες.το συστηνω ανεπιφυλακτα!\nΟ/Η christosma έγραψε μια κριτική Μάι 2018\nΌλα ήταν υπέροχα .Το δωμάτιο ήταν πολύ καθαρό .Το προσωπικό ήταν ευγενέστατο και πρόθυμο να μας εξυπηρετήσει !!!Πηγαμε Χριστούγεννα όποτε ήταν όλα μαγικά .Ηταν όλα στολισμένα .Σιγουρα θα ξαναέρθουμε Ευχαριστουμε\nΗμερομηνία διαμονής: Δεκέμβριος 2017Τύπος ταξιδιού: Ταξίδι με φίλους\n90 $ - 151 $ (Βάσει των μέσων τιμών για ένα Στάνταρ δωμάτιο)\nΓερμανίαΒερολίνοΣαρλότενμπουργκ / Σαρλότενμπουργκ-Βιλμερσντόρφ (Δημοτικό διαμέρισμα)\nΣυχνές ερωτήσεις για το Hampton by Hilton Berlin City West\nΠοια δημοφιλή αξιοθέατα είναι κοντά στο Hampton by Hilton Berlin City West;\nΣτα κοντινά αξιοθέατα περιλαμβάνονται τα εξής: Kathe Kollwitz Museum (0,4 χλμ.), Theater des Westens (0,2 χλμ.) και Cafe Wintergarten in Literaturhaus Berlin (0,3 χλμ.).\nΠοιες είναι μερικές από τις παροχές στο Hampton by Hilton Berlin City West;\nΠοιες επιλογές φαγητού και ποτού είναι διαθέσιμες στο Hampton by Hilton Berlin City West;\nΥπάρχει διαθέσιμο πάρκινγκ στο Hampton by Hilton Berlin City West;\nΝαι, οι εξής παροχές στάθμευσης είναι διαθέσιμες στους πελάτες: ιδιωτικό πάρκινγκ επί πληρωμή εντός των εγκαταστάσεων, δημόσιο πάρκινγκ επί πληρωμή σε κοντινή απόσταση και πάρκινγκ στο δρόμο.\nΠοια εστιατόρια είναι κοντά στο Hampton by Hilton Berlin City West;\nΜεταξύ των εστιατορίων σε βολική τοποθεσία είναι τα εξής: Die Stulle, 1900 Cafe Bistro και La Tia Rica.\nΥπάρχουν ευκαιρίες για άσκηση στο Hampton by Hilton Berlin City West;\nΠροσφέρονται υπηρεσίες καθαριότητας στο Hampton by Hilton Berlin City West;\nΤο Hampton by Hilton Berlin City West προσφέρει κάποια επιχειρηματική υπηρεσία;\nΠοιες γλώσσες μιλά το προσωπικό του Hampton by Hilton Berlin City West;\nΥπάρχει κάποιο ιστορικό αξιοθέατο κοντά στο Hampton by Hilton Berlin City West;\nΣε πολλούς ταξιδιώτες αρέσει να επισκέπτονται τα εξής: Μνημείο του Τείχους του Βερολίνου (5,5 χλμ.), Πινακοθήκη της Ανατολικής Πλευράς (7,7 χλμ.) και Gleis 17, Grunewald (4,1 χλμ.).\nΕίναι το Hampton by Hilton Berlin City West προσβάσιμο;


Οι χριστουγεννιάτικες διακοπές και η χαλάρωση που αυτές θα φέρουν, ενδείκνυνται για ανάγνωση και αποδράσεις του νου σε κόσμους όπου το σασπένς βασιλεύει. Και οι εκδόσεις ‘Μεταίχμιο’ μπορούν να σου εγγυηθούν ότι το ταξίδι αυτό θα είναι συναρπαστικό.\nΤρία αστυνομικά βιβλία, τρία παγκόσμια best sellers, τρεις καλογραμμένες ιστορίες από τους κορυφαίους του είδους που θα σε καθηλώσουν. ‘Η Μαριονέτα’, ‘DNA’ και ‘Ο Διάβολος μόνο Ξέρει’, τρία ιδανικά δώρα για τους ανθρώπους που αγαπάς, μα κυρίως για σένα.\n‘Η Μαριονέτα’, του Daniel Cole\nΟ συγγραφέας: Ο Daniel Cole δούλευε ως τραυματιοφορέας, ίσως από ανάγκη να σώζει ανθρώπους, ίσως για να ελαφρύνει τη συνείδησή του από τους τόσους φόνους που ‘διαπράττει’ γράφοντας. Την άνοιξη του 2016 υπέγραψε συμφωνία για την έκδοση τριών βιβλίων και την τηλεοπτική τους μεταφορά, όταν υπέβαλε το χειρόγραφό του (τα τρία πρώτα κεφάλαια για την ακρίβεια) με τίτλο Η μαριονέτα. Οι εκδότες του το χαρακτήρισαν ‘εξαιρετικό’ και ‘ξεσηκωτικό’. Το συγγραφικό του ντεμπούτο ήταν άκρως εντυπωσιακό καθώς, εκτός από την αίσθηση που είχε προκαλέσει στην έκθεση του Λονδίνου, σε λιγότερο από έναν χρόνο από την κυκλοφορία του τον Φεβρουάριο του 2017, ο τίτλος εκτοξεύτηκε στην κορυφή της λίστας των best sellers της Μ. Βρετανίας, ενώ τα δικαιώματα του βιβλίου πουλήθηκαν σε περισσότερες από 35 χώρες.\n‘DNA’, της Yrsa Sigurdardóttir\n‘Ο διάβολος μόνο ξέρει’, του Ίαν Ράνκιν


Καθυστερήσεις, δυσκολίες και πολλά εμπόδια στη μετεγκατάσταση προσφύγων | Η ΚΑΘΗΜΕΡΙΝΗ\nΚαθυστερήσεις, δυσκολίες και πολλά εμπόδια στη μετεγκατάσταση προσφύγων\nΣτελέχη υπηρεσιών που παρακολουθούν την εξέλιξη της συμφωνίας, δήλωσαν στην «Κ» πως κάποια κράτη-μέλη έθεταν όρους που δεν προβλέπονταν: απέρριπταν σε ορισμένες περιπτώσεις αιτήματα ασυνόδευτων ανηλίκων ή μονογονεϊκών οικογενειών, δεν ήθελαν πολίτες συγκεκριμένων χωρών ή απέκλειαν υπερήλικες και αρρώστους.\n27 Μαρτίου, 2016 27.03.2016 • 17:48\nΠροτού η Τουρκία καθίσει στο τραπέζι των διαπραγματεύσεων με την Ευρωπαϊκή Ενωση για τη διαχείριση του προσφυγικού και μεταναστευτικού ζητήματος, οι δυσκολίες της εφαρμογής του μέτρου της μετεγκατάστασης ήταν ορατές. Η διαδικασία προχωρούσε πολύ αργά, όχι μόνο λόγω έλλειψης ενδιαφέροντος από τους πρόσφυγες, οι οποίοι θεωρούσαν ότι θα έφταναν πιο γρήγορα στον προορισμό τους με τη βοήθεια διακινητών ή μέσω του βαλκανικού διαδρόμου, αλλά και εξαιτίας εμποδίων που έθεταν ευρωπαϊκά κράτη.\nΟπως λένε στην «Κ» στελέχη υπηρεσιών που παρακολουθούν όλο αυτό το διάστημα από κοντά την εξέλιξη του μέτρου, κάποια κράτη-μέλη έθεταν όρους που δεν προβλέπονταν από τη συμφωνία: απέρριπταν σε ορισμένες περιπτώσεις αιτήματα ασυνόδευτων ανηλίκων, ή μονογονεϊκών οικογενειών, δεν ήθελαν πολίτες συγκεκριμένων χωρών, ή απέκλειαν υπερήλικες και αρρώστους.\nΚάποια κράτη, επικαλούμενα λόγους ασφαλείας, έστελναν δικό τους προσωπικό στην Ελλάδα για να περάσει από δεύτερο screening (έλεγχο) τους υποψηφίους, ή αργούσαν να απαντήσουν στα αιτήματα. Αν και η απόφαση για τη μετεγκατάσταση κάποιου πρόσφυγα από την Ελλάδα σε άλλο ευρωπαϊκό κράτος έπρεπε να βγει το πολύ μέσα σε δύο μήνες, μεγάλη ευρωπαϊκή χώρα έκανε τρεις και πλέον μήνες.\nΣυχνά τα αιτήματα απορρίπτονταν χωρίς αιτιολόγηση. Μια αρνητική απάντηση όμως δεν επιτρέπει στους αιτούντες να καταθέσουν νέο αίτημα σε άλλο κράτος – με μόνη τους επιλογή έπειτα την αίτηση ασύλου στην Ελλάδα.\nΟι δυσκολίες εφαρμογής αυτού του μέτρου, που σκοπό έχει να αποσυμφορήσει την Ελλάδα και να μοιράσει το βάρος της διαχείρισης των προσφυγικών ροών στην Ευρώπη, αποτυπώνονται στους αριθμούς. Ο Ευρωπαίος επίτροπος Μετανάστευσης Δημήτρης Αβραμόπουλος έχει δηλώσει ότι στόχος είναι οι 6.000 μετεγκαταστάσεις τον μήνα.\nΤα τελευταία στοιχεία όμως, στις 22 Μαρτίου, δείχνουν ότι μόλις 569 πρόσφυγες, από τους 66.400 που προβλέπει η συμφωνία, έχουν μετεγκατασταθεί από την Ελλάδα. Σχεδόν οι μισοί εξ αυτών έχουν πάει στη Γαλλία. Η Γερμανία έχει δεχτεί μόλις 37, αν και πρέπει να προσφέρει περίπου 27.000 θέσεις. Η Αυστρία δεν έχει δεχτεί κανέναν, αν και θα έπρεπε να ετοιμάζει 1.900 θέσεις.\nΕξίσου χαμηλή είναι και η ανταπόκριση των κρατών και στα αιτήματα προσφύγων που έχουν εγκλωβιστεί στην Ιταλία. Μόλις 384 άνθρωποι εκ των 39.600 που προβλέπει η συμφωνία έχουν μετεγκατασταθεί από εκεί.\nΒλέποντας τους αργούς ρυθμούς υλοποίησης του μέτρου, στελέχη των υπηρεσιών που εμπλέκονται στη διαδικασία και μίλησαν στην «Κ», αναρωτιούνται πώς θα εφαρμοστεί και η πρόσφατη συμφωνία της Ευρωπαϊκής Ενωσης με την Τουρκία. Η Υπηρεσία Ασύλου διαθέτει 260 υπαλλήλους πανελλαδικά, οι οποίοι αντιμετωπίζουν αυξανόμενο φόρτο εργασίας. Με τους ρυθμούς των τελευταίων ημερών, τα αιτήματα για άσυλο και μετεγκατάσταση που διαχειρίζονται αναμένεται να διπλασιαστούν μέσα στον Μάρτιο σε σχέση με τον Φεβρουάριο, φτάνοντας τα 2.800.\nΣτέλεχος του υπουργείου Μεταναστευτικής Πολιτικής αναφέρει στην «Κ» ότι αναμένεται ενίσχυση των υπηρεσιών ασύλου από άλλα ευρωπαϊκά κράτη, χωρίς ακόμη να είναι ξεκάθαρο πόσοι ακριβώς ειδικοί θα έρθουν.\nΣύμφωνα με μια εκτίμηση, μπορεί να φτάνουν τους 2.500 και να αναλάβουν δράση στα νησιά και στην ηπειρωτική Ελλάδα. Για τις ανάγκες διαχείρισης των αιτημάτων, θα χρειαστούν διερμηνείς, ψυχολόγοι και χειριστές περιπτώσεων ασύλου. Το πλαίσιο δράσης όμως αυτών των ειδικών, η συνεργασία τους με τις ελληνικές αρχές αλλά και πιο πρακτικά ζητήματα δεν έχουν ακόμη διευθετηθεί.\nΠαραμένει θολό πώς θα εφαρμοστεί η συμφωνία στην πράξη, ούτε είναι ξεκάθαρο αν τα ευρωπαϊκά κράτη θα καταφέρουν να ανταποκριθούν στο κάλεσμα και να στείλουν επαρκή αριθμό ειδικών στην Ελλάδα, όταν έχουν να διαχειριστούν αντίστοιχα αιτήματα για άσυλο στα δικά τους εδάφη. Ενδεικτικά μέχρι στιγμής έχουν διατεθεί 201 ειδικοί στην EASO (υπηρεσία της Ε.Ε. για το άσυλο) από τους 374 που έχουν ζητηθεί. Η Κύπρος δεν έστειλε κάποιον, ενώ η Σουηδία διέθεσε δύο. Η Γαλλία έχει στείλει μόλις έξι ειδικούς, όσους και το Λουξεμβούργο.\nΚατώτερη των αναγκών είναι και η ανταπόκριση στον αριθμό των συνοριοφυλάκων. Παρά το αίτημα του Frontex για 1.412 συνοριοφύλακες, μέχρι την περασμένη Τετάρτη είχαν σταλεί 356.\nΑκόμη και αν βρεθεί το προσωπικό που χρειάζεται για να διεκπεραιώσει τα αιτήματα ασύλου και μετεγκατάστασης στην Ελλάδα, σύμφωνα με πληροφορίες της «Κ» δεν υπάρχει αυτήν τη στιγμή διαθέσιμος χώρος (γραφεία ή κτίρια) στα hotspots, προκειμένου να στεγαστούν τα νέα κλιμάκια – εκτός και αν αδειάσουν οικίσκοι από αποχώρηση μη κυβερνητικών οργανώσεων. Συγκεκριμένα, στο hotspot της Σάμου δεν μπορεί να γίνει επέκταση των εγκαταστάσεων, καθώς έχει κορεστεί η έκταση που χρησιμοποιείται. Εκκρεμούν και άλλα ζητήματα για την ενεργοποίηση αυτών των υπαλλήλων, καθώς δεν είναι γνωστό πώς θα εξασφαλιστεί η διαμονή τους.\nΤην ίδια στιγμή, οι πρόσφυγες που βρίσκονταν στην Ελλάδα πριν τεθεί σε ισχύ η συμφωνία με την Τουρκία παραμένουν μπερδεμένοι. Ο Σύρος Μοχάμεντ Ταμίρ ήταν ένας από τους πρώτους πρόσφυγες στην Ειδομένη που επιβιβάστηκαν το περασμένο Σάββατο στα λεωφορεία της επιστροφής στην Αθήνα. Αυτές τις ημέρες φιλοξενείται σε σπίτι που νοικιάζουν άλλοι Σύροι, αλλά δεν έχει πειστεί τι τον συμφέρει να πράξει.\n«Εάν ζητήσω άσυλο στην Ελλάδα, θα εγκλωβιστώ εδώ», λέει. «Εάν επιλέξω τη μετεγκατάσταση, κανείς δεν εγγυάται ότι θα καταλήξω στη χώρα που επιθυμώ».\nΔύo συν ένα μεγάλα προβλήματα με τη ρευστότητα\nΤο παρασκήνιο της συνάντησης Τσίπρα – Σαρκισιάν\nΣυζητήσεις με το βλέμμα στη Λιβύη\nΗ νέα ελληνική πρόταση για το ασφαλιστικό\nΜια συνομιλία που θα κρίνει την αξιολόγηση\nΤο Eurogroup και ο εφιάλτης του Μαξίμου


"Gaza O Amour" - αγάπη σε οποιαδήποτε ηλικία [MOVIE REVIEW]\n“Gaza O Amour” – αγάπη σε οποιαδήποτε ηλικία [MOVIE REVIEW]\nΟ Hiyam Abbas ως Siham και ο Salim Daw ως Issa στο «Gaza Ya Amour». Φωτογραφία ευγενική προσφορά της Samuel Goldwyn Films.\nΤο «Gaza Ya Amour», στις ρίζες του, είναι μια διαχρονική ιστορία αγάπης. Σε ένα μέρος χωρίς μέλλον και μόνο ένα οριακό παρόν, οι άνθρωποι αγωνίζονται απλώς για να βγάλουν τα προς το ζην όπου η πραγματική δύναμη, τόσο με τη φυσική (ηλεκτρισμός και νερό) όσο και με τη μεταφορική έννοια, είναι στην καλύτερη περίπτωση αδύναμη. Οι νέοι φαίνεται να βρίσκονται σε δύο στρατόπεδα. Η ειρωνεία είναι ότι όλοι στη Γάζα βρίσκονται σε ένα υποδειγματικό στρατόπεδο. Ο Σαμίρ λαχταρά να δραπετεύσει και έχει δώσει όλα του τα χρήματα σε κάποιον που μπορεί να δραπετεύσει ή όχι στη Δύση. Για αυτόν, είναι ένα ρίσκο που αξίζει να πάρει ακόμα κι αν χρειαστεί να αφήσει πίσω την οικογένειά του. Το άλλο στρατόπεδο αντιπροσωπεύει τη Layla, χωρισμένη χωρίς προοπτικές και χωρίς μέλλον, μόνο το status quo του τίποτα. Και οι δύο αντιπροσωπεύουν τη Γάζα σήμερα – που περικυκλώνεται από το Ισραήλ και αγνοείται από τα υπόλοιπα γύρω αραβικά κράτη. Η Γάζα είναι γη του κανενός με την κυριολεκτική έννοια της λέξης.\nΟι μεγάλοι, που είχαν παραιτηθεί, κατάλαβαν την ανάγκη να συνεχίσουν. Σε αντίθεση με τους νέους, ήξεραν πότε έτρεχε το ρεύμα, τα μαγαζιά ήταν επιτυχημένα και το φαγητό ήταν άφθονο. Αλλά δεν μπορείς να ζήσεις με αναμνήσεις και το ενοίκιο πρέπει ακόμα να πληρωθεί.\nΩστόσο, το Gaza O Amour δεν είναι μια πολιτική ταινία ούτε καν ένας ρητός σχολιασμός του τι συμβαίνει σε αυτή τη μικρή αναπαράσταση της Παλαιστίνης. Αυτή είναι στην πραγματικότητα η ιστορία αγάπης ενός άνδρα και μιας γυναίκας, και οι δύο μιας συγκεκριμένης ηλικίας. Ο Ίσσα, ένας ψαράς που μετά βίας βγάζει τα προς το ζην, πουλάει τα εμπορεύματά του στην κεντρική αγορά. Στο σταθμό των λεωφορείων, είδε τον Σιχάμ, ο οποίος εργάζεται σε έναν πάγκο με ρούχα στην άλλη άκρη της αγοράς. Δεν υπάρχει ομορφιά. Ο Ίσα, που έζησε άγαμος όλη του τη ζωή, ερωτεύτηκε μια γυναίκα που την είχε δει μόνο από μακριά. Ο Σιχάμ, αξιοπρεπής και περήφανος, δεν τον είχε προσέξει ποτέ. Είναι πολύ ιδιωτική, ανησυχεί για την άσκοπη κόρη της, μετά βίας βγάζει τα προς το ζην, και συμπληρώνει τις πληρωμές του καταστήματος κάνοντας προσαρμογές. Η σιωπή της είναι δυνατή. Το πρόσωπό της μιλάει για χρόνια δύσκολες στιγμές. Η ταινία επωφελείται πολύ από το κάστινγκ των διεθνών πρωταγωνιστών Salim Dao (“Όσλο” και “The Crown”) ως Issa και Hiam Abbas (“The Caliphate” και “The Visitor”).\nΟ Salim Daw ως Issa και ο Hiam Abbas ως Siham στο «Gaza Ya Amour». Φωτογραφία ευγενική προσφορά της Samuel Goldwyn Films.\nΤο να τους συναντήσω στη βροχή σε ένα καταφύγιο λεωφορείου ήταν ποιητικό. Αδιαμφισβήτητα για τον Siham, είναι κρίσιμο για τον Issa που αρχίζει να σχεδιάζει τη μελλοντική του προσέγγιση. Αλλά το να σκέφτεσαι και να κάνεις δεν είναι το ίδιο πράγμα. Τότε του συμβαίνει κάτι υπέροχο με ψυχολογικές επιπτώσεις. Το ψάρεμα στη θάλασσα έλαβε μια ασυνήθιστη ανταμοιβή, ένα αρχαίο ελληνικό γλυπτό φαλλικής σημασίας. Όμως, όπως συμβαίνει συχνά, άλλες δυνάμεις εμφανίζονται ξαφνικά να κλέβουν την καλή του τύχη. Η αστυνομία τον συνέλαβε, τον έριξε στη φυλακή και του πήρε τον θησαυρό. Ο Issa, με λίγα ήδη, γνωρίζει το μεγάλο ψάρι που καταπίνει το μικρό, αλλά ξέρει πολύ καλά ότι ένα μεγαλύτερο ψάρι θα έρθει να καταπιεί τον δήμιό του. Η διαπραγμάτευση στην παλαιστινιακή πολιτική μερικές φορές δεν έχει καμία σχέση με την ισραηλινή κατοχή (δεν αναφέρεται) και οτιδήποτε έχει να κάνει με την εξουσία και τη διαφθορά που δημιουργεί.\nΕπιζώντας από την αντιπαράθεσή του με την αστυνομία, αποκτά τη δύναμη και την αυτοπεποίθηση να πλησιάσει τον Σιχάμ. Ούτε ο Ιησούς ούτε τα βέλη έχουν την ψευδαίσθηση της αιώνιας ευτυχίας. Για αυτούς αρκεί η απλή συμβατότητα και στο τέλος γνωρίζουν ο ένας τον άλλον ως πνεύμα φυλής στον πραγματισμό.\nΤο Gaza O Amour δεν έχει να κάνει με το συναίσθημα, αλλά το να ζεις με τον καλύτερο δυνατό τρόπο. Είναι για τα μικρά όνειρα που κάνουν αυτή την ύπαρξη αποδεκτή. Ο Issa αναγνωρίζει στο Siham την αξιοπρέπεια που θαυμάζει. Ίσως αυτό είναι το μόνο που υπάρχει – διατήρηση της αξιοπρέπειας και της υπερηφάνειας σε έναν χαοτικό, άτακτο κόσμο. Ο Issa και ο Siham βρίσκουν ένα ήσυχο καταφύγιο και στήνουν το δικό τους στρατόπεδο μακριά από την ασχήμια γύρω τους. Ίσως η ευτυχία δεν είναι η έννοια που αναζητά κάθε άνθρωπος, ίσως είναι η ικανοποίηση. Η ικανοποίηση μπορεί να είναι εφικτή.\nΟι δίδυμοι Ταρζάν και Άραβας Νάσερ έγραψαν και έφεραν στο φως αυτό το χαρακτηριστικό για την πατρίδα τους, τη Γάζα. Αν και η πλοκή μερικές φορές φαίνεται τυχαία και δεν υποστηρίζεται πλήρως από τα γεγονότα, έχει δημιουργήσει ανεξίτηλους χαρακτήρες και κινηματογραφιστές για να παρακολουθήσετε στο μέλλον. Η γραφή και η φωτογραφία τους, δίπλα δίπλα, αποκαλύπτουν μια παράφωνη εικόνα της ζωής κάτω από σκληρές και ανυπέρβλητες συνθήκες, ενώ αναδεικνύουν και τις μικρές στιγμές θριάμβου που ωθούν τη ζωή μπροστά. Η κινηματογράφηση του Christophe Grillo ανταποκρίνεται στις περιστάσεις που αποκαλύφθηκαν – σκληρή, ατημέλητη, ζοφερή και σκοτεινή. Σας βοηθά να τραβήξετε στον κόσμο του Issa και του Siham.\nΤο cast του Selim Dao ως Issa και του Hiam Abbas ως Siham επιδεινώνει τη δύσκολη θέση που αντιμετωπίζουν αυτοί οι χαρακτήρες. Και οι δύο επισημαίνουν ότι η ζωή δεν πήγε τόσο καλά όσο ήλπιζαν όταν ήταν νέοι, πριν η Γάζα ήταν απλώς μια «λωρίδα». Αλλά επέζησαν. Τα πρόσωπά τους δείχνουν τα χιλιόμετρα που έχουν περπατήσει κάτω από δύσκολες συνθήκες. Υποφέρουν τις απώλειες και τα κέρδη τους κατά καιρούς με αξιοπρέπεια. Αυτοί είναι πραγματικά υπέροχοι ηθοποιοί και προσθέτουν αμέτρητα το βάθος της ταινίας.\nΣτα αραβικά με αγγλικούς υπότιτλους.\nΕγκαίνια Παρασκευή 5 Νοεμβρίου στο Laemmle Royal.\nPrevious Φώτα! ΦΩΤΟΓΡΑΦΙΚΗ ΜΗΧΑΝΗ! καλλιτεχνική δουλειά! Ο Νοέμβριος είναι ο μαγικός κινηματογραφικός μήνας!\nNext Οι αξιωματούχοι εξεπλάγησαν όταν ο Τραμπ ζήτησε να παρευρεθεί στο Παγκόσμιο Πρωτάθλημα, αλλά «φυσικά» είπαν ναι


Mythbuster #6: Εχουμε πολυ κακο timing! - Savoir Ville\nMythbuster #6: Εχουμε πολυ κακο timing!\nby Chris Kyriakos/ Μάρτιος 20, 2015\nΕίχα πρόσφατα μια ιδιαίτερα ενδιαφέρουσα συζήτηση με μία φίλη μου (κλασικά, θα διατηρήσω την ανωνυμία της, για να την προστατεύσω απ' τα φώτα της δημοσιότητας που αναντίρρητα και αναπόφευκτα θα στραφούν επάνω της μόλις η ιστορία της γίνει γνωστή) η οποία μου έλεγε ότι αυτή την περίοδο είναι single και ότι δεν υπάρχει και τίποτα που να της τραβάει έστω και λίγο την προσοχή. Μέχρι εδώ, όλα καλά! Λογικά, σε όλους σας έχει συμβεί! Η φράση- κόλαφος, ήρθε λίγο αργότερα. Η εν λόγω φίλη που λέτε, Δίδυμος στο ζώδιο και γενικά ταξιδιάρα ψυχή, πρόκειται να φύγει για την Ισπανία για να δουλέψει εκεί, οπότε μου λέει ότι το πιο πιθανό είναι «να γνωρίσει τον μεγάλο έρωτα καμιά βδομάδα πριν φύγει!" μιας και έχει πάντα "τόσο κακό timing».\nΔεν είναι τόσο σπάνιες οι ιστορίες που μοιάζουν πολύ με της φίλης μου. Το αντίθετο θα έλεγα, είναι μάλλον πολύ συχνές! Το θέμα είναι ότι συχνά φορτώνουμε τέτοια περιστατικά στην μοίρα, θεωρώντας ότι κάτι τέτοιο είναι προκαθορισμένο από μια ανώτερη δύναμη που μας φέρνει κοντά με κάποιους ανθρώπους στην πιο ακατάλληλη στιγμή, πχ στις καλοκαιρινές μας διακοπές ή λίγο μετά τον χωρισμό μας από την επί δέκα χρόνια κοπέλα μας (το παράδειγμα είναι τυχαίο!). Αυτό, έχει ως αποτέλεσμα οι ερωτικές μας ιστορίες να φαντάζουν από πριν καταδικασμένες να λήξουν άδοξα κι εμείς να γεμίζουμε με απογοήτευση διερωτώμενοι (κλασικότατα!!) «χάθηκε ο κόσμος να σε γνώριζα πριν ένα χρόνο;»\nΛοιπόν... Η αλήθεια είναι ότι μπορεί και να χανόταν. Ο κόσμος εννοώ! Δεν είμαι (και ούτε πρόκειται να είμαι ποτέ) απόλυτα βέβαιος ότι αυτές οι ιστορίες έρχονται στην ζωή μας τόσο τυχαία όσο θέλουμε να νομίζουμε. Πιστεύω ότι, αν θέλαμε να είμαστε ειλικρινείς με τους εαυτούς μας, θα έπρεπε ίσως να παραδεχτούμε ότι αυτές οι ιστορίες μας «τυχαίνουν» επειδή στην πραγματικότητα θέλουμε να μας τύχουν, ακόμα και αν το θέλουμε σε κάποιο βαθύτερο, υποσυνείδητο επίπεδο. Για να το θέσω πιο απλά, μπορεί εμείς να είμαστε απολύτως πεπεισμένοι ότι θέλουμε να γνωρίσουμε ενδιαφέροντες ανθρώπους, να ζήσουμε τον μεγάλο έρωτα ή δεν ξέρω κι εγώ τι άλλο αλλά, στην πραγματικότητα, να μην είμαστε έτοιμοι για κάτι τέτοιο. Ίσως να βαυκαλιζόμαστε θεωρώντας τους εαυτούς μας έτοιμους να βρεθούν σε μια σχέση που απαιτεί αμοιβαίους συμβιβασμούς και υποχωρήσεις -αλλά και παραχωρήσεις γιατί, ας μην κρυβόμαστε, ακόμα και ο καλύτερος δεσμός είναι μια μορφή ανελευθερίας- αλλά η αλήθεια ν’ απέχει παρασάγγας! Μπορεί αυτό που πραγματικά έχουμε ανάγκη να είναι κάτι σχετικά απλό, με μια προκαθορισμένη ημερομηνία λήξης και σαφώς προσδιορισμένους «κανόνες». Μπορεί να μην είμαστε στ’ αλήθεια έτοιμοι -ή διατεθειμένοι- να εμπλακούμε συναισθηματικά μ’ έναν άλλον άνθρωπο σ’ ένα βαθύτερο επίπεδο ή ίσως να αναζητούμε στην πραγματικότητα μόνο το πάθος και την ένταση που, συνήθως χαρακτηρίζουν τα… εφήμερα! Εντάξει, μπορούμε να το παραδεχτούμε, δεν τρέχει τίποτα! Συμβαίνουν αυτά και στις καλύτερες οικογένειες και το χειρότερο που μπορεί να σας συμβεί, είναι να θεωρηθείτε το μαύρο πρόβατο της δικιάς σας (εδώ που τα λέμε, σιγά το πρόβλημα! Το μαύρο αδυνατίζει!).\nΕίναι γνωστό ότι οι ανθρώπινες σχέσεις, και δη οι ερωτικές, εξυπηρετούν συνήθως ανάγκες μας πολύ βαθύτερες απ’ την διόλου ευκαταφρόνητη ανάγκη για συντροφικότητα (αν δεν ήταν γνωστό πριν, είναι τώρα!). Δεν χρειάζεται να σπάμε το κεφάλι μας για να καταλάβουμε τι μπορεί να σημαίνει το γεγονός ότι ίσως, κατά βάθος, να επιζητούμε τέτοιες καταστάσεις στη ζωή μας ή ποιες είναι οι ανάγκες μας που εξυπηρετούν όπως δεν χρειάζεται και να τις δαιμονοποιούμε ή να τους προσδίδουμε χαρακτηριστικά που δεν τους αρμόζουν. Το μόνο που θεωρώ χρήσιμο (αν και δεν θα πω «πρέπει» ούτε καν εδώ γιατί στην τελική ποιος είμαι εγώ, πώς με λένε και η σκούφια μου από πού κρατάει; ), είναι ν’ αποδεχτούμε ότι αυτοί είμαστε στην πραγματικότητα, αυτές είναι οι ανάγκες μας και τέλος. Και να μην τα φορτώνουμε όλα στο «timing»! Στην ζωή μας, φέρνουμε αυτά που αντέχουμε την στιγμή που τα αντέχουμε και ούτε λεπτό νωρίτερα!\n10 φορές που το κακό timing κατέστρεψε μια καλή σχέση\nΟδηγος επιβιωσης σε μια συμβατικη κοινων... Homemade μπισκοτα Πτι μπερ


Τράπεζες και πλειστηριασμοί ακινήτων\nΔημοσίευση: 03 Δεκεμβρίου 2013 15:00\nΤράπεζες και πλειστηριασμοί ακινήτων Τι θα συμβεί αν, αίφνης, άρχιζαν μαζικά πλειστηριασμοί ακινήτων; Μια απίστευτα βίαια εκκαθάριση της αγοράς ακινήτων, μέσω της κατάρρευσης των...\nΤι θα συμβεί αν, αίφνης, άρχιζαν μαζικά πλειστηριασμοί ακινήτων; Μια απίστευτα βίαια εκκαθάριση της αγοράς ακινήτων, μέσω της κατάρρευσης των τιμών τους και (μετά την εξαΰλωση μισθών και συντάξεων) μια δραματική αναδιανομή της (όποιας...) περιουσίας. Με συνέπειες πολύ ευρύτερες από όσες φαίνονται με μια πρώτη ματιά. Εξηγούμαι:\nΕστω ότι βγαίνει στο σφυρί ένα ακίνητο στο «ακριβό» Κερατσίνι. Στον τρίτο πλειστηριασμό, υποχρεωτικά, κατακυρώνεται. Η ίδια η τράπεζα ή ένας ιδιώτης προσφέρει το ένα δεύτερο ή το ένα τρίτο της εμπορικής αξίας του και αποκτά το ακίνητο. Ανακύπτουν δύο, αμέσως, προβλήματα. Πρώτο: Με επίσημη βούλα, οι αντικειμενικές αξίες (σε όλη την περιοχή του Κερατσινίου...) επιβεβαιώνεται ότι είναι πολλαπλάσιες από την πραγματική τιμή -του πλειστηριασμού. Διακηρύσσεται, επισήμως, ότι τα σχετικά φορολογικά έσοδα στηρίζονται σε μια «φούσκα». Σύντομα, το πρόβλημα μετατρέπεται σε δημοσιονομικό. Οι αντικειμενικές δεν θα μπορούν να σταθούν.\nΤο δεύτερο πρόβλημα αφορά τις τράπεζες. Η εν λόγω τράπεζα θα πρέπει να μειώσει ανάλογα (στο παράδειγμά μας, στο μισό ή στο ένα τρίτο) την αξία κάθε ακινήτου στην περιοχή του Κερατσινίου το οποίο έχει ως ενέχυρο για κάθε κόκκινο δάνειο! Αυτή η μείωση θα κτυπήσει ευθέως στα εποπτικά κεφάλαιά της. Με τη γενίκευση των πλειστηριασμών σε όλη τη χώρα, η κατάρρευση των τιμών των αστικών ακινήτων θα επιφέρει καταστροφή μεγάλου μέρους των εποπτικών κεφαλαίων των ίδιων των τραπεζών. Το θέλουν;\nΑλλά οι τιμές ακινήτων συνδέονται άμεσα και με τα επιχειρηματικά δάνεια, τα οποία (αν δεν είναι καθαρά θαλασσοδάνεια...) δίδονται με ενέχυρο ακίνητα - το 40% εξ αυτών με ενέχυρο αστικά ακίνητα. Η αξία των επιχειρηματικών δανείων επανεξετάζεται ανά 6μηνο. Η κατάρρευση των τιμών των ακινήτων θα οδηγήσει σε αύξηση των επιτοκίων των επιχειρηματικών δανείων που έχουν ήδη δοθεί ή σε απαίτηση για μεγαλύτερο ενέχυρο ή και στα δύο. Οι επιχειρήσεις που είναι στα όρια (και αρκετές μεγάλες...) θα σπρωχθούν στον γκρεμό. Το θέλουν;\nΜήπως, όμως, συμφέρει την τράπεζα να πουλήσει τα κόκκινα στεγαστικά δάνειά της στα κοράκια (τα distress funds); Υπάρχει μια λογιστική και μια πολιτική προϋπόθεση για να το κάνει. Λογιστική, είναι η τιμή πώλησης να υπερβαίνει την πρόβλεψη που έχει πάρει και τα έξοδα διεκδίκησης του δανείου (που φτάνουν έως το 5% του δανείου), δηλαδή να τη συμφέρει. Πολιτική, είναι να διακηρύξει ότι δεν πιστεύει ότι θα εισπράξει τα δάνεια, ότι θα ανακάμψουν οι τιμές των ακινήτων τα επόμενα χρόνια, με δυο λόγια ότι δεν πιστεύει ότι θα ανακάμψει η χώρα. Ποια τράπεζα, άραγε, θα έλεγε κάτι τέτοιο;\nΤι μπορεί να γίνει με τα στεγαστικά δάνεια; Ορισμένοι προτείνουν «κούρεμα» των δανείων. Αλλά κάτι τέτοιο θα έπρεπε να συνοδευτεί με «κούρεμα» καταθέσεων, διότι μόνο από αυτές θα αναπληρωθούν τα κεφάλαια που θα καταστραφούν -άλλος τρόπος δεν φαίνεται.\nΚατά τη γνώμη ειδικών, μία σοβαρή λύση θα ήταν η ακόλουθη: (α) Μεγάλη, πάνω από 100 χρόνια, επιμήκυνση των δανείων για τα οποία υπάρχει πραγματική αδυναμία εξυπηρέτησης, με (β) αρχική περίοδος έντοκη (ίσως 30 χρόνια), η υπόλοιπη άτοκη και (γ) με επανεκτίμηση ανά τριετία της περιουσιακής κατάστασης του δανειολήπτη και της αξίας του ακινήτου του, ώστε να αρθεί η ισχύς της όταν όλα πάνε καλά. Πάντως, μαζικούς πλειστηριασμούς δεν πιθανολογώ. Οχι γιατί κάποιοι «καίγονται» για τον φτωχό δανειολήπτη. Αλλά γιατί τα συμφέροντα που θίγονται είναι τεράστια. Είναι το ίδιο το βαθύ κατεστημένο.\nΆρθρο του Κώστα Καλλίτση, 1.12.2013


Η Τσαπουρνιά είναι μικρός ορεινός οικισμός του δήμου Ερυμάνθου της Αχαΐας. Βρίσκεται χτισμένη στις πλαγιές του Ερυμάνθου, λίγο πάνω από τις παρυφές ενός πυκνού ελατόδασους και είναι εντός των ορίων της προστατευόμενης περιοχής του Ερυμάνθου από το Νάτουρα 2000 με σκοπό την την διατήρηση της άγριας χλωρίδας και πανίδας του.\nΈχει πραγματικό πληθυσμό 20 κατοίκους, σύμφωνα με την απογραφή του 2011. Απέχει οδικώς 22 χιλιόμετρα από την Χαλανδρίτσα, 34,5 χιλιόμετρα από τα Καλάβρυτα και 42 χιλιόμετρα από το κέντρο της Πάτρας.\nΗ Τσαπουρνιά μαζί με τον οικισμό Μίχα που απέχουν ελάχιστα μεταξύ τους, αποτελούν παραθεριστική περιοχή τόσο την θερινή περίοδο όσο και την χειμερινή. Πολλοί διατηρούν και εξοχικά σπίτια στην περιοχή. Η Τσαπουρνιά επίσης είναι αφετηρία μιας πεζοπορικής διαδρομής και ανάβασης του Ερυμάνθου ενώ υπάρχει και άλλη μια διαδρομή που συνήθως αφετηρία αποτελεί το Καλέντζι και τέρμα η περιοχή Μίχα-Τσαπουρνιάς.\nwww.hellaspath.gr - Αρχείο ορεινών διαδρομών για GPS στα Ελληνικά βουνά


Χριστούγεννα – www.diktuo.org / Κοινωνικό,Πολιτικό,Αυτοδιοικητικό\nΗ μαγεία της Πρωτοχρονιάς αποτελείται από χίλιες μελωδίες, μυρωδιές από τα έλατα και τα μανταρίνια, χαρούμενη φασαρία, παιδικές μνήμες, παραδόσεις του σπιτιού, τις ελπίδες και τις προσδοκίες για τον νέο χρόνο. Όλοι αυτοί οι...\nΧριστούγενναΔεν περιμένω όμως τίποτα πιαΤον Άι Βασίλη απλώς τον λέγαν μπαμπάΚι ειν’ ένας πρώην Έλλην αριστερόςΈνας θνητόςΜε τ’ όνειρό του δίχως στέγη καμιάΚαι το ανοιξιάτικο κορίτσι μαμάΠλακώνεται απ’ τη συνταγή την παλιάΟι μυρωδιές θυμίζουν...\nΗ επικρατέστερη θεωρία ωστόσο είναι ότι, το πραγματικό πρόσωπο «πίσω» από τον Σκρουτζ ήταν ο πολιτικός Τζον Ελβς (ή Τζον Μέγκοτ, 1714 – 1789), γόνος αξιοσέβαστης αγγλικής οικογένειας- και περιώνυμος τσιγκούνης. Είναι χαρακτηριστικό ότι η...\nΆγιος Βασίλης: Από πού προήρθε; Στη Δύση το πρόσωπο του Santa Claus έχει ταυτιστεί με την ιστορία του Αγίου Νικολάου που φημιζόταν για τη γενναιοδωρία του. Στην ιστορία του Αγίου Νικολάου οι βόρειοι λαοί έχουν...\n1922 Πως θα θέλαμε να μοιάζει ο κόσμος μας σε 48 χρόνια Η ιστορία είναι γραμμένη από την Alexandra Kollontai το 1922. Μεταφρασμένη από τα Ρώσικα στα Αγγλικά από τον Alix Holt, δημοσιευμένο στο...


Στο χειρουργείο θα βρεθεί η Ελ. Μελέτη - Tlife.gr\nΣτο χειρουργείο θα βρεθεί η Ελ. Μελέτη\nΣήμερα στην εκπομπή της, η Ελεονώρα Μελέτη και συγκεκριμένα την ώρα που έπεφταν οι τίτλοι τέλους ανακοίνωσε ότι θα εισαχθεί στο νοσοκομείο για μια επέμβαση ρουτίνας. Η ίδια έκανε την αποκάλυψη για να μην σχολιαστούν ή γραφθούν ανακρίβειες.\n''Θα τα ξαναπούμε την Δευτέρα πρώτα ο Θεός και ελπίζω'', είπε η παρουσιάστρια και ανακοίνωσε το τι ακριβώς συμβαίνει: ''Τις συναναστροφές που έχω με τα νοσοκομεία τα τελευταία δύο χρόνια δεν τις είχα ποτέ στη ζωή μου, 32 ολόκληρα χρόνια. Θα πάω να κάνω ένα μικρό χειρουργειάκι ρουτίνας, θα μου κοστίσει δύο ημέρες από την εκπομπή, συνολικά πέντε μέρες ανάρρωση'', είπε. Την Πέμπτη και την Παρασκευή, η «Πρωινή Μελέτη» θα μεταδίδεται κανονικά , με τον Θέμη Μάλλη σε θέση παρουσιαστή.


SAMURAI KABATZA: Πρώτοι σε προφυλακίσεις στην Ευρώπη\nΠρώτοι σε προφυλακίσεις στην Ευρώπη\nανατυπωση απο την ΚΑΘΗΜΕΡΙΝΗ ΤΗΣ ΚΥΡΙΑΚΗΣ\nΤο 27% των κρατουμένων στην Ελλάδα είναι υπόδικοι οι οποίοι παραμένουν έγκλειστοι για ένα χρόνο, κατά μέσον όρο\nΤων Φωτεινης Καλλιρη – Ευας Καραμανωλη\nΤα πρωτεία στις προφυλακίσεις κατηγορουμένων έχει η Ελλάδα μεταξύ των χωρών της Ευρωπαϊκής Ενωσης, παρά τις έντονες διαμαρτυρίες, αλλά και τις αποφάσεις του Ευρωπαϊκού Δικαστηρίου Ανθρωπίνων Δικαιωμάτων που σε πολλές περιπτώσεις καταδικάζουν τη χώρα μας για παραβίαση του τεκμηρίου της αθωότητας. Και ενώ η Ε.Ε. έχει ζητήσει από την Ελλάδα η προσωρινή κράτηση να επιβάλλεται μόνο ως μέτρο για σοβαρά αδικήματα, οι Ελληνες δικαστές εξακολουθούν να αποφασίζουν την προφυλάκιση ενός στους τέσσερις κατηγορουμένους. Παράλληλα, σύμφωνα με τα τελευταία στοιχεία του Συμβουλίου της Ευρώπης, η Ελλάδα κατέχει τα σκήπτρα και ως προς τον χρόνο της προφυλάκισης. Συμφωνα με αυτά, ο μέσος όρος προφυλάκισης στην Ελλάδα είναι 365 ημέρες, ενώ ο αντίστοιχος μεσος όρος της Ευρωπαϊκής Ενωσης είναι 167 ημέρες.\nΟ τρόπος με τον οποίο χρησιμοποιείται το μέτρο της προσωρινής κράτησης στην Ελλάδα εκτιμάται ότι είναι μία από τις σοβαρές παρενέργειες του παραδικαστικού κυκλώματος που σκίασε τη Δικαιοσύνη. Οι δικαστικοί λειτουργοί δείχνουν είτε να εξαντλούν την αυστηρότητά τους επιβάλλοντας ακόμη και ακραίες ποινές, είτε να εξακολουθούν να αντιμετωπίζουν το μέτρο της προσωρινής κράτησης ως «προκαταβολή» ποινής για να «έχουν το κεφάλι τους ήσυχο»... (κανείς δεν ελέγχεται πειθαρχικά για αυστηρή κρίση).\nΥπεράριθμοι στις φυλακές\nO παρατεταμένος χρόνος προφυλάκισης κατηγορουμένων είναι μια παράμετρος που καταδεικνύει τον «δύσκαμπτο» τρόπο, με τον οποιο λειτουργεί η ελληνική Δικαιοσύνη, επιτείνοντας την ασφυκτική εικόνα στις φυλακές, με τους υποδίκους να αγγίζουν, σύμφωνα με τα στοιχεία του υπουργείου Δικαιοσύνης, το 30% των κρατουμένων. Ανάλογα είναι και τα στοιχεία που προέρχονται από έρευνα της Ενωσης Δικαστών και Εισαγγελέων, σύμφωνα με την οποία το 22,14% όσων έχουν απολογηθεί για κακουργηματικές πράξεις τα τελευταία δέκα χρόνια έχει κριθεί προφυλακιστέο.\nΣτα σωφρονιστικά καταστήματα, χωρητικότητας 7.543 κρατουμένων, στοιβάζονται 10.983, εκ των οποίων οι 2.938 είναι προφυλακισμένοι. Πανω από τους μισούς εγκλείστους είναι αλλοδαποί (5.253), οι παραβάτες του νόμου περί ναρκωτικών ανέρχονται σε 4.659, οι κατάδικοι με ισόβια κάθειρξη είναι 750, οι γυναίκες 592, οι ανήλικοι 404, ενώ οι κρατουμενοι για χρέη ανέρχονται σε 68 άτομα.\nΟ μέσος όρος προσωρινής κράτησης που επιβάλλεται σε κατηγορουμένους στην Ελλάδα, σύμφωνα με στοιχεία της Ε.Ε., είναι ένας χρόνος και είναι ο μεγαλύτερος σε όλες τις χώρες της, όπου συνήθως είναι πεντέμισι μήνες (167 ημέρες). Στην Αγγλία π.χ., ένας ύποπτος, με τον νέο αντιτρομοκρατικό νόμο, μπορούσε να κρατηθεί για 28 ημέρες, ενώ πρόσφατα o χρόνος αυτός παρατάθηκε σε 90 ημέρες.\nΗ παρατεταμένη προσωρινή κράτηση, οφείλεται στην καθυστέρηση εκδίκασης των υποθέσεων, καθώς εισάγονται προς συζήτηση στα δικαστήρια τουλάχιστον έπειτα από έναν ή και σε πολλές περιπτώσεις ενάμιση χρόνο. Αυτό έχει ως αποτέλεσμα οι περισσότεροι κατηγορούμενοι να συνεχίζουν να κρατούνται έως τη δίκη τους.\nΣτόχος του Συμβουλίου της Ευρώπης είναι να μειωθεί σε όλες τις χώρες όχι μόνο ο χρόνος της προφυλάκισης, αλλά εν γένει της κράτησης με αντικατάστασή της από μέτρα επιτήρησης και ελέγχου των κατηγορουμένων εκτός φυλακής. Ζητείται, έτσι, η προσωρινή κράτηση να επιβάλλεται μόνο ως «έσχατη λύση».\nΤα τελευταία χρόνια, το Ευρωπαϊκό Δικαστήριο Ανθρωπίνων Δικαιωμάτων, έχει καταδικάσει τη χώρα μας για παραβίαση του τεκμηρίου αθωότητας προφυλακισμένων ατόμων. Χαρακτηριστική είναι η περίπτωση κρατουμένου, ο οποίος είχε προσφύγει στο Ευρωπαϊκό Δικαστήριο Ανθρωπίνων Δικαιωμάτων καθώς το Συμβούλιο Εφετών με βούλευμα είχε απορρίψει την αίτηση αποφυλάκισής του κρίνοντας ότι είναι επικίνδυνος για διάπραξη νέων αδικημάτων. Το Ευρωπαϊκό Δικαστήριο έκανε δεκτή την προσφυγή του, θέτοντας εμμέσως υπό αμφισβήτηση μία από τις βασικότερες προϋποθέσεις που απαιτεί ο ελληνικός Ποινικός Κώδικας για την επιβολή της προσωρινής κράτησης, αυτή της επικινδυνότητας του κατηγορουμένου. Κατά το Ευρωπαϊκό Δικαστήριο Ανθρωπίνων Δικαιωμάτων, η διατύπωση κρίσης από το δικαστικό συμβούλιο για αδικήματα που φέρεται να διέπραξε ο κατηγορούμενος παραβιάζει το τεκμήριο αθωότητάς του (άρθρο 6 παρ. 2 της Ευρωπαϊκής Σύμβασης Ανθρωπίνων Δικαιωμάτων), καθώς αρμόδιο να αποφανθεί γι’ αυτό είναι το δικαστήριο που θα τον δικάσει.\nΕνδεικτική της αυστηρότητας που επιδεικνύουν οι δικαστές είναι η περίπτωση μιας συνταξιούχου με προβλήματα αναπηρίας, η οποία οδηγήθηκε στις φυλακές (δεν μπορούσε να εξαγοράσει την ποινή) για μια απλή συκοφαντική δυσφήμηση. Τελικώς δικαιώθηκε από το Εφετείο, είχε όμως περάσει 50 ημέρες κρατούμενη σε κελί...\nH έκκληση της ηγεσίας της Δικαιοσύνης, να μην προφυλακίζουν οι δικαστές για «ψύλλου πήδημα», αποτυπώνει το μέγεθος του προβλήματος.\nΟ πρόεδρος του ΔΣΑ κ. Δημήτρης Παξινός μιλάει στην «Κ» για «εμφανή σημάδια φόβου που διακατέχει τους δικαστές», τα οποία αποτυπώνονται στις «πολύ αυστηρές και ακραίες επιβαλλόμενες ποινές». O Δικηγορικός Σύλλογος Αθηνών από τις πρώτες ημέρες του λεγόμενου «παραδικαστικού κυκλώματος» επισήμανε τον κίνδυνο αυστηροποίησης των κρίσεων των δικαστών, έναντι του φόβου «παρεξήγησης» επιεικών τους αποφάσεων. Τυπική έκφανση αυτής, υπογραμμίζει στην «Κ» ο κ. Παξινός, «αποτελεί και η συχνότατη, πλέον, επιβολή προσωρινής κρατήσεως, οσάκις ασκούνται κακουργηματικές ποινικές διώξεις». «Για την προσωρινή κράτηση, που είναι το ύστατο μέσο δικονομικού καταναγκασμού, ο νομοθέτης θέτει αυστηρότατες προϋποθέσεις. Οταν, λοιπόν, διατάσσεται επιπολαίως, μετατρέπεται σε πράξη αυθαιρεσίας και σε προκαταβολή ποινής ανάρμοστη για ένα κράτος δικαίου», αναφέρει με έμφαση. Ο κ. Παξινός μιλάει και για τις προφυλακίσεις που παρακολουθούμε «σε ζωντανή σύνδεση»: «Τηλεοπτικές κάμερες, με την αθέμιτη ανοχή αρχών που είναι επιφορτισμένες με την προστασία της μυστικότητας της ποινικής προδικασίας, συνοδεύουν τους κατηγορουμένους μέχρι η πόρτα της φυλακής να κλείσει πίσω τους. Για κάποιους, όμως, από αυτούς, οι οποίοι θα αποδειχθούν αθώοι, η πόρτα τούτη θα ξανανοίξει. Και τότε δεν θα τους περιμένει κανείς».\nΑναρτήθηκε από samurai στις 11:26 μ.μ.


F1, Αυστρία: Mercedes και μετά το χάος! | mononews\nF1, Αυστρία: Mercedes και μετά το χάος!\n6 Ιουλίου 2020 14:53\nJULY 05: Mercedes Team Member, Charles Leclerc, Ferrari, race winner Valtteri Bottas, Mercedes-AMG Petronas F1 and Lando Norris, McLaren on the podium during the Austrian GP on Sunday July 05, 2020. (Photo by Steven Tee / LAT Images)\nΗ Formula 1 έγραψε ιστορία καθώς είναι το πρώτο παγκόσμιας εμβέλειας αθλητικό γεγονός που εκκινεί εν μέσω πανδημίας.\nΤα βλέμματα της παγκόσμιας αθλητικής κοινότητας ήταν στραμμένα στο Red Bull Ring αυτό το Σαββατοκύριακο. Η F1 έκανε πρεμιέρα, εφαρμόζοντας με επιτυχία τα υγειονομικά πρωτόκολλα και τους κανόνες που οφείλει να τηρεί ένα άθλημα παγκόσμιας εμβέλειας. Άδειες οι κερκίδες, οι απολύτως απαραίτητοι στο grid, όλοι συνεχώς με μάσκες, ακόμη και οι οδηγοί την ώρα των δηλώσεων. Ναι άλλαξαν πολλά, απαραίτητο όμως για να διεξαχθούν με ασφάλεια οι αγώνες του πρωταθλήματος. Στη F1 φρόντισαν μάλιστα να δηλώσουν τη στήριξή τους στο αντιρατσιστικό κίνημα.\nΣτο αγωνιστικό μέρος ο πρώτος αγώνας ήταν ένας μονόλογος των Mercedes. Τα μαύρα βέλη, καθώς η γερμανική εταιρεία στηρίζει έμπρακτα το αντιρατσιστικό μήνυμα της F1, κυριάρχησαν με άνεση σε δοκιμές και αγώνα. Στις κατατακτήριες δοκιμές μάλιστα οι Μπότας και Χάμιλτον έκαναν το 1-2. Απογοήτευση για τη Ferrari που ήταν 9 δέκατα πιο αργή από πέρυσι στην ίδια πίστα. Εδώ μπορείτε να διαβάσετε τι έγινε με το DAS.\nΣημειώστε ότι πρόκειται για ίδια πίστα, ίδια λάστιχα, ίδιους οδηγούς, παρόμοιες καιρικές συνθήκες. Το μόνο που άλλαξε ήταν το μονοθέσιο, προς το χειρότερο, δυστυχώς για τους κόκκινους. Καθότι σημαντικό έδαφος έχασαν και οι άλλες δυο ομάδες με υβριδική μηχανή Ferrari, δηλαδή οι Haas, Alfa Romeo τα σχόλια για το πόσο επηρέασε την απόδοσή των, η μυστική συμφωνία FIA – Ferrari για την υβριδική μηχανή έδιναν και έπαιρναν. Το σίγουρο είναι πως στο Μαρανέλο υπάρχει σοβαρό θέμα και προφανώς δεν δύναται να διασκεδαστούν οι εντυπώσεις από την συμπτωματική 2η θέση του Λεκλέρκ στο βάθρο. Πράγμα που προς τιμήν του αναγνωρίζει ο Μονεγάσκος οδηγός τονίζοντας ότι δεν περίμενε τέτοια επίδοση.\nJULY 05: Valtteri Bottas, Mercedes F1 W11 EQ Performance during the Austrian GP on Sunday July 05, 2020. (Photo by Charles Coates / LAT Images)\nΤο σβήσιμο των κόκκινων φώτων βρήκε τις Mercedes να εκκινούν από την 1η θέση (Μπότας) αλλά και την 5η (Χάμιλτον). Οι αγωνοδίκες που αρχικά αθώωσαν το Βρετανό οδηγό για παρατυπία υπό καθεστώς κίτρινης σημαίας στο Q3 εν τέλει μετά από ένσταση της Red Bull του επέβαλλαν ποινή 3 θέσεων στην εκκίνηση. Αυτό ουδόλως πτόησε τον πρωταθλητή που σε λίγους γύρους είχε φτάσει 3ος πίσω από το Φερστάπεν. Η όποια ελπίδα για κάποια ανατροπή στον αγώνα βασίζονταν στην διαφορετική στρατηγική του Ολλανδού οδηγού που είχε εκκινήσει με τη μέση γόμα Δυστυχώς όμως αναγκάστηκε να εγκαταλείψει στον 11ο γύρο με πρόβλημα στα ηλεκτρονικά, που ακόμη δεν έχει αποσαφηνιστεί.\nΤο χορό των εγκαταλείψεων συνέχισαν οι Ρικιάρντο (Renault), Στρολ (Racing Point), Μάγκνουσεν (Haas). Η εγκατάλειψη του τελευταίου μάλιστα οδήγησε στην εμφάνιση του αυτοκινήτου ασφαλείας στον 26ο γύρο. Όλοι οι οδηγοί έχοντας σαν σχέδιο τη στρατηγική του ενός πιτ στοπ έσπευσαν να εκμεταλλευτούν την ευκαιρία για να βάλουν τη σκληρή C2 γόμα της Pirelli. Ο μόνος που διαφοροποιήθηκε ήταν ο Σέρτζιο Πέρεζ (Racing Point) που έβαλε τη μαλακή γόμα.\n2020 Austrian Grand Prix, Sunday – LAT Images\nΣ’ αυτό το σημείο ο αγώνας ήταν ένας μονόλογος των Mercedes, με τους Μπότας, Χάμιλτον να κοντράρονται για τη νίκη: «Αποφύγετε τα κερμπ γιατί τα χτυπήματα δημιουργούν πρόβλημα στους αισθητήρες του κιβωτίου» ήταν η εντολή από τα πιτ της Mercedes.\nJULY 05: Sergio Perez, Racing Point RP20, Lando Norris, McLaren MCL35 and Alexander Albon, Red Bull Racing RB16 during the Austrian GP on Sunday July 05, 2020. (Photo by Steven Tee / LAT Images)\nΗ εγκατάλειψη του Ράσελ (Williams) έφερε το 2ο αυτοκίνητο ασφαλείας. Κάποιοι οδηγοί όπως οι Λεκλέρκ, Νόρις, Άλμπον ρίσκαραν βάζοντας φρέσκα ελαστικά. Στη Mercedes άφησαν τους Μπότας και Χάμιλτον με την αργή σκληρή γόμα. Η επανεκκίνηση έφερε ξανά αυτοκίνητο ασφαλείας γιατί έφυγε η εμπρός αριστερή ρόδα από την Alfa Romeo του Ράικονεν, η ομάδα πήρε ποινή 5 χιλιάδων ευρώ γι’ αυτό: «Είναι κρίμα να τελειώνει έτσι ο αγώνας και ενώ τα πράγματα έδειχναν να πηγαίνουν καλά για εμάς. Σε σχέση με τις κατατακτήριες κάναμε μεγάλη πρόοδο και είχαμε έναν καλό ρυθμό. Η έξοδος του Αυτοκινήτου Ασφαλείας μας κόστισε θέσεις, όμως είχα καινούργια ελαστικά και μπορούσα να παλέψω για βαθμούς. Δυστυχώς αναγκαστήκαμε να εγκαταλείψουμε. Όλα συνέβησαν πολύ ξαφνικά. Θα πρέπει να εξετάσουμε τι ακριβώς έγινε» είπε ο Ράικονεν.\nΌταν ο αγώνας επανεκκίνησε στον 61ο γύρο, ο Άλμπον με φρέσκια μαλακή γόμα, επιτέθηκε στο Χάμιλτον και προσπάθησε να τον περάσει. Ακούμπησαν με αποτέλεσμα να κάνει τετακέ ο Ταϊλανδός. Οι αγωνοδίκες, καθώς η Red Bull ήταν μπροστά κατά 75%, θεώρησαν πως ο Χάμιλτον είχε υπαιτιότητα και του επέβαλαν ποινή 5 sec. Ο Άλμπον εγκατέλειψε λίγο αργότερα με πρόβλημα στην υβριδική μηχανή ενώ ο Χάμιλτον τερμάτισε 2ος πίσω από το Μπότας. Εν τέλει κατετάγη 4ος λόγω της ποινής. Οι Λεκλέρκ και Νόρις που είχαν ρισκάρει αλλάζοντας ελαστικά για 2η φορά δικαιώθηκαν με μια θέση στο βάθρο. Αντίστοιχα η αλλαγή ελαστικών βοήθησε το Σάινθ να περάσει το Πέρεζ στο φινάλε και να δώσει τους επιπλέον 10 βαθμούς της 5ης θέσης στη McLaren. Η Βρετανική ομάδα για πρώτη φορά μετά από χρόνια ξεκίνησε με βάθρο και 26 βαθμούς συγκομιδή που την έφεραν στη 2η θέση της βαθμολογίας.\nJULY 05: Lando Norris, McLaren celebrates with his trophy and champagne during the Austrian GP on Sunday July 05, 2020. (Photo by Steven Tee / LAT Images)\nΓια τον 20χρονο Νόρις ήταν η πρώτη του παρουσία στο βάθρο, βλέποντάς τον και στις κατατακτήριες δοκιμές να κατατάσσεται 4ος και να εκκινεί 3ος λόγω της ποινής του Χάμιλτον αναρωτιέται κανείς γιατί στη Ferrari διάλεξαν τον έτερο οδηγό της McLaren, Κάρλος Σάινθ, αντί του ταλαντούχου Βρετανού;\nJULY 04: Charles Leclerc, Ferrari SF1000 during the Austrian GP on Saturday July 04, 2020. (Photo by Steven Tee / LAT Images)\nΤο σίγουρο είναι πως στο Μαρανέλο πρέπει να πέσουν κεφάλια για να ορθοποδήσει η ομάδα. 9 δέκατα πιο αργό το μονοθέσιο μετά από ένα χρόνο εξέλιξης με τους κανονισμούς σταθερούς είναι κάτι πρωτάκουστο που δεν μαζεύεται με τη 2η θέση στο βάθρο.\nJULY 04: Valtteri Bottas, Mercedes-AMG Petronas F1, signs the Pirelli Pole Position award during the Austrian GP on Saturday July 04, 2020. (Photo by Steven Tee / LAT Images)\nΟ νικητής Βάλτερι Μπότας τόνισε: «Ο αγώνας είχε μεγάλη πίεση. Ένα αυτοκίνητο ασφαλείας, οκ αλλά στο δεύτερο σκέφτηκα ‘έλα τώρα, όχι πάλι’. Ο Λιούις είχε πολλές ευκαιρίες να πάρει το προβάδισμα αν έκανα έστω και ένα μικρό λάθος. Ήταν πραγματικά γρήγορος σήμερα, κατάφερα να κοντρολάρω τον αγώνα μου. Ξεκίνησα με τον καλύτερο τρόπο τη σεζόν».\n• Ο οδηγός της Mercedes, Βάλτερι Μπότας κατάφερε να εκμεταλλευτεί την πρώτη εμφάνιση του αυτοκινήτου ασφαλείας για ν’ αλλάξει από μαλακή σε σκληρή γόμα. Διατήρησε την πρώτη θέση στην κούρσα από την αρχή ως το τέλος και τερμάτισε πραγματοποιώντας μόνο μια αλλαγή, αυτή είχαμε προβλέψει θεωρητικά ως ταχύτερη στρατηγική. Από τους οδηγούς που ανέβηκαν στο βάθρο, ήταν ο μόνος που έκανε μια αλλαγή.\n• Μια δεύτερη, μεγαλύτερη σε διάρκεια, εμφάνιση του αυτοκινήτου ασφαλείας οδήγησε σε δεύτερη σειρά πιτ στοπ, πριν τους τελευταίους γύρους του αγώνα. Ο Μπότας (όπως και ο έτερος οδηγός της ομάδας Λιούις Χάμιλτον) παρέμεινε στην πίστα, σε αντίθεση με τους περισσότερους αντιπάλους του που άλλαξαν εκ νέου ελαστικά.\n• Η πρώτη εμφάνιση του αυτοκινήτου ασφαλείας ήταν στρατηγικό σημείο, εκεί όλοι οι οδηγοί έβαλαν σκληρά ελαστικά για το δεύτερο μέρος. Η μόνη εξαίρεση ήταν ο οδηγός της Racing Point, Σέρτζιο Πέρεζ, που έβαλε τη μέση γόμα στο δεύτερο μέρος και τερμάτισε 6ος.\n• Οι άλλοι δυο οδηγοί που ανέβηκαν στο βάθρο, ο Σαρλ Λεκλέρκ της Ferrari και ο Λάντο Νόρις της McLaren, χρησιμοποίησαν και τις τρεις διαθέσιμες γόμες.\n• ΣΚΛΗΡΗ C2: Χρησιμοποιήθηκε απ’ όλους τους οδηγούς εκτός από τον Πέρεζ. Ήταν σημείο κλειδί για το δεύτερο μέρος που περιλάμβανε μεγάλο αριθμό γύρων. Ο οδηγός της Haas, Ρομέν Γκροζάν ήταν ο πρώτος που έβαλε τα σκληρά ελαστικά μετά από έξοδο που είχε νωρίς στον αγώνα.\n• MEΣΗ C3: Χρησιμοποιήθηκε στην εκκίνηση απ’ όλους τους οδηγούς που εκκινούσαν εκτός δεκάδος. Ήταν σημείο κλειδί στη διαφορετική στρατηγική που σχεδίασε ο Φερστάπεν. Μ’ αυτή τη γόμα ο οδηγός της McLaren, Λάντο Νόρις πέτυχε τον ταχύτερο γύρο προς το τέλος του αγώνα.\n• ΜΑΛΑΚΗ C4: Χρησιμοποιήθηκε στο πρώτο μέρος του αγώνα έως ότου το πρώτο αυτοκίνητο ασφαλείας εμφανίστηκε – βολικά – εντός του παραθύρου αλλαγής ελαστικών. Την είδαμε και στο τελευταίο μέρος του αγώνα μετά το τελευταίο αυτοκίνητο ασφαλείας. Ορισμένοι οδηγοί προσπάθησαν να εκμεταλλευτούν την ταχύτητά της, για να κάνουν σπριντ στους τελευταίους γύρους.\nΜάριο Ίσολα, επικεφαλής F1 και αγώνων αυτοκινήτου της Pirelli: «Η στρατηγική αγώνα καθορίστηκε σε μεγάλο βαθμό από τα αυτοκίνητα ασφαλείας. Όλες οι ομάδες αντέδρασαν στις διαρκώς μεταβαλλόμενες συνθήκες. Αυτό είχε ως αποτέλεσμα ο αγώνας της μιας αλλαγής να γίνει τελικά αγώνας δυο αλλαγών για κάποιους οδηγούς. Υπήρχε πολύ δράση τόσο εντός όσο και εκτός πίστας. Οι τρεις γόμες απέδωσαν σύμφωνα με τις προσδοκίες μας παρότι υπήρξε, μια αναπάντεχα ευρεία, ποικιλία στρατηγικών. Συγχαρητήρια στο Νόρις της McLaren που ανέβηκε για πρώτη φορά στο βάθρο στη Formula 1, σημειώνοντας ταυτόχρονα και τον ταχύτερο γύρο. Είναι μια πολύ δύσκολη αρχή της σεζόν για όλους μας, εξαιτίας της πανδημίας του Covid-19. Το ξεκίνημα ήταν συναρπαστικό και θα το επαναλάβουμε σε μια βδομάδα».\nΕπόμενος αγώνας την ερχόμενη Κυριακή (12/7) στην ίδια πίστα υπό τον τίτλο: Στυριακό GP. Με τέτοιο επεισοδιακό ξεκίνημα είναι σχεδόν βέβαιο ότι θα έχουμε τελείως διαφορετικό αγώνα την ερχόμενη Κυριακή.\nJULY 05: Lando Norris, McLaren, Valtteri Bottas, Mercedes-AMG Petronas F1 and Charles Leclerc, Ferrari on the podium during the Austrian GP on Sunday July 05, 2020. (Photo by Mark Sutton / LAT Images)\nFerrariFormula 1Grand Prix ΑυστρίαςmercedesΒάλτερι ΜπόταςΛάντο ΝόρριςΛιούις ΧάμιλτονΣάρλ Λεκλέρκ


Εφημερίδα Θεσσαλία - 24/3/2016\nΒαθιά είναι θλίψη στο Ηράκλειο Κρήτης για τον θάνατο ενός 59χρονου άνδρα, που έβαλε τέλος στη ζωή του. Σύμφωνα με το cretalive, ο άντρας εντοπίστηκε νωρίς το πρωί της Τετάρτης, νεκρός από σφαίρα με αποτ&#\nΑντιμέτωποι με ποινικές κυρώσεις είναι οι γονείς μαθητών που δεν στέλνουν τα παιδιά τους στο σχολείο επικαλούμενοι την πανδημία ή άλλους σχετικούς λόγους. Αυτό προβλέπει ρύθμιση π&omicr\nΠύρασος: Επέστρεψε στη Νέα Αγχίαλο\nΤο γήπεδο της Νέας Αγχιάλου είναι έτοιμο να υποδεχθεί τον Πύρασο και η διοίκηση του συλλόγου εξέδωσε σχετική ανακοίνωση: «Γυρίσαμε εκεί όπου ανήκουμε. Η προπόνηση του Πυράσου μας\nΑπό 15 Δεκεμβρίου αρχίζουν οι εμβολιασμοί παιδιών στο Νοσοκομείο Βόλου\nΤην Τετάρτη 15 Δεκεμβρίου αρχίζουν οι εμβολιασμοί παιδιών ηλικίας 5-11 ετών στο Νοσοκομείο Βόλου το οποίο επιλέχθηκε από το υπουργείο υγείας να είναι ένα από τα εμβολιαστικά σημεία τη&sigmaf\nΣυνελήφθη σήμερα κατά τις πρωινές ώρες, 51χρονος ημεδαπός, ο οποίος τραυμάτισε θανάσιμα με μαχαίρι τον 66χρονο πατριό του στην περιοχή της Γλυφάδας. Στη συνέχεια, ο δράστης παραδόθηκε μόνος τ&omicr


Καραδήμος: «Μπορούσαμε τη νίκη» | Onsports.gr\nhome ΠοδόσφαιροFootball LeagueΚαραδήμος: «Μπορούσαμε τη νίκη» Κοινοποιήστε\nΚαραδήμος: «Μπορούσαμε τη νίκη»\tΣυντάκτης: Γιώργος Κυριακόπουλος\nΔημοσίευση: Δευτέρα, 24 Ιανουαρίου 2011 20.03\nΟ Λουκάς Καραδήμος έκανε το… ντεμπούτο του στον πάγκο της Καλλιθέας, με τους «γαλάζιους» να παίρνουν την ισοπαλία κόντρα στον Εθνικό Αστέρα.\tΜετά το τέλος του αγώνα, ο παίκτης – προπονητής της Καλλιθέας, μιλώντας στην ΕΤ3, αναφέρθηκε στο νέο… ξεκίνημα στην καριέρα του, αλλά και για τον τρόπο που θα φέρει τους «γαλάζιους» πάνω από την ζώνη του υποβιβασμού. Για το πρώτο του παιχνίδι στον πάγκο της ομάδας, ο Λουκάς Καραδήμος, ανέφερε: «Είναι αρκετά δύσκολα τα πράγματα, γιατί μέσα σε μία εβδομάδα δεν είναι εύκολο να κάνεις τον προπονητή. Είναι διαφορετικός ο τρόπος. Τα παιδιά το κατάλαβαν άμεσα, αλλά έχουμε ακόμα πάρα πολύ δρόμο μπροστά μας».\nΌσον αφορά στην συνέχεια, στην προσπάθεια που κάνει για την παραμονή, υποστήριξε: «Νομίζω ότι πλέον όλα τα παιχνίδια, πρέπει να τα κοιτάμε με άλλο μάτι. Σήμερα θα μπορούσαμε να κερδίσουμε. Ήμασταν καλύτεροι, ειδικά στο δεύτερο ημίχρονο. Πρέπει να κάνουμε νίκες. Ελπίζω να τα καταφέρουμε».\nΤέλος, για το αν θα παραμείνει στον πάγκο της Καλλιθέας, ο αρχηγός της ομάδας, υποστήριξε: «Δεν το ξέρει κανένας. Είμαι ακόμα ποδοσφαιριστής. Μακάρι να πηγαίνουμε καλά και θα συζητήσουμε στην συνέχεια».\tΚατηγορία: Football League


ΖΑΚΥΝΘΟΣ – ΔΙΑΒΟΛΙΤΣΙ 2-1: Ξανά ψυχρολουσία στο φινάλε! (φωτό) - NOTOSPORT\nΧθες στη Ζάκυνθο δέχτηκε το 1-0 στο 83’, ισοφάρισε στο 89’ σε 1-1, αλλά στο 90’ είδε τους γηπεδούχους να σκοράρουν εκ νέου και να επικρατούν με 2-1.\nΕτσι η μεσσηνιακή ομάδα παραμένει στην τελευταία θέση και χωρίς βαθμό στον 7ο όμιλο. Για τους γηπεδούχους ήταν η δεύτερη νίκη στο πρωτάθλημα που τους δίνει βαθμολογική και ψυχολογική ώθηση.\nΣτο χθεσινό ματς αμφότερες οι ομάδες “καίγονταν” για βαθμούς με αποτέλεσμα να εμφανιστούν νευρικές και αγχωμένες, παρουσία 300 φιλάθλων.\nΣτο πρώτο μέρος έγινε παιχνίδι κέντρου, με το Διαβολίτσι να παίζει προσεκτικά και να προσπαθεί να χτυπήσει στην κόντρα.\nΑπείλησε στο 10’ με το ανάποδο “ψαλιδάκι” του Γραμματικόπουλου που πέρασε πάνω από το οριζόντιο δοκάρι. Στο 39’ με την εκτέλεση φάουλ του Βιγιαφάνε που έφυγε άουτ και έχασε μεγάλη ευκαιρία στο 45’ με τον Γεωργιόπουλο να επωφελείται από τις κόντρες και να βγαίνει απέναντι στον Κουτογλίδη, ο οποίος βγήκε έγκαιρα σώζοντας την εστία του. Στην εξέλιξη της φάσης ο Κυριαζόπουλος έκανε το ψηλοκρεμαστό πλασέ αλλά η μπάλα πέρασε λίγο πάνω από το οριζόντιο δοκάρι.\nΣε αυτό το διάστημα η Ζάκυνθος έχει να επιδείξει μια ευκαιρία με τον Ζυγκερίδη στο 25’ και ένα γυριστό σουτ του Πατίλα στο 34’ που έφυγε αρκετά μέτρα από το δοκάρι του Καλογερόπουλου.\nΣτο δεύτερο ημίχρονο οι γηπεδούχοι απείλησαν με το φάουλ του Κούντικ στο 54’ που απέκρουσε ο Καλογερόπουλος.\nΟ ίδιος παίκτης στο 55’ καθυστέρησε από καλή θέση να σουτάρει και κόπηκε από τους αμυντικούς., ενώ στο 56’ από σέντρα του Πολιανίδη σούταρε άουτ.\nΣτο 71’ όμως το Διαβολίτσι έχασε τεράστια ευκαιρία να ανοίξει το σκορ, όταν από βολέ του γκολκίπερ Καλογερόπουλου, ο Γραμματικόπουλος βρέθηκε τετ α τετ με τον Κουτογλίδη, αλλά πριν η μπάλα περάσει τη γραμμή από το πλασέ του έμπειρου επιθετικού, πρόλαβε και έδιωξε σε κόρνερ ο Κουνια. Στην επόμενη φάση ο Πατίλας από εξαιρετική θέση σούταρε άουτ.\nΟ Γραμματικόπουλος στο 79’ δοκίμασε να σκοράρει με απευθείας εκτέλεση φάουλ, αλλά μπλόκαρε ο γκολκίπερ.\nΣτο 80’ είχαμε τρίλεπτη διακοπή λόγω έντασης στον αγωνιστικό χώρο και στο τελευταίο δεκάλεπτο το ματς πήρε “φωτιά”.\nΟ Ζαγκερίδης σε φάση διαρκείας στο 83’ έκανε το 1-0, ο Αθανασόπουλος στο 89’ ξέφυγε από τους αμυντικούς και ισοφάρισε.\nΚαι στο 90’ ο Μπεκατώρος με τρομερό σουτ έστειλε την μπάλα να καρφωθεί στο “Γ” του Καλογερόπουλου και να κάνει το 2-1 μέσα σε έξαλλους πανηγυρισμούς.\nΤην κίτρινη κάρτα του διαιτητή Σταυρόπουλου (Ηλείας) αντίκρισαν οι Ντάσης, Σεντεμέντες, Σούρμπης, Καλογερόπουλος.\nΖΑΚΥΝΘΟΣ: Κουτογλίδης, Μαρίνος, Μπεκατώρος, Πεταλωτής, Κούνια, Σούρμπης, Ντάσης (65’ Γιοχάνες), Πατίλας, Πολιανίδης (94’ Βαλ. Τσουκαλάς), Κούντικ, Ζυγκερίδης.\nΔΙΑΒΟΛΙΤΣI: Καλογερόπουλος, Σταματελόπουλος (84’ Πιτσιλής), Μπαλόπουλος, Σεντεμέντες (94’ Σωκρ. Τσουκαλάς), Μπαστακός, Τζανετέας, Γεωργιόπουλος (66’ Φωτόπουλος), Μουλιάτος (64’ Αθανασόπουλος), Βιγιαφάνε, Γραμματικόπουλος, Κυριαζόπουλος.\nΠερισσότερα σε αυτή την κατηγορία: « ΚΑΛΑΜΑΤΑ – ΙΑΛΥΣΟΣ 2-0: Μόνη στην κορυφή της Football League με Μάκο και Κουιρουκίδη (φωτό) Α’ ΤΟΠΙΚΗ: Τρεις ομάδες έκαναν το 2 στα 2 »\nΣήμερα η γενική συνέλευση της ΕΠΣ Μεσσηνίας\nΒόλος: Αιφνίδιος θάνατος 11χρονου - Είχε ανεβάσει ...


Purplematic CBD ΣΠΌΡΟΙ ΚΆΝΝΑΒΗΣ - Royal Queen Seeds\nΗ Purplematic CBD προσφέρει μεγάλη ποσότητα κανναβιδιόλης και απειροελάχιστη ποσότητα THC. Μπορείτε να την καπνίζετε όλη μέρα παραμένοντας πλήρως λειτουργικοί.\n4.5 5 1 (101) Γράψτε μια κριτική\nPurplematic CBD: Χαλαρωτική Επίδραση, Χωρίς Ψυχοδραστικά Αποτελέσματα\nΕίναι δύσκολο να βρεθεί αυτόματη ποικιλία υψηλότερης περιεκτικότητας σε CBD από την Purplematic CBD. Η ομάδα των καλλιεργητών είχαν πολλή έμπνευση καθώς δημιουργούσαν αυτήν την ποικιλία. Είναι μία από τις πιο ιδιαίτερες ποικιλίες που θα συναντήσετε ποτέ. Τα διαφορετικά χρώματα, οι τεράστιοι ύπεροι και τα απίθανα αρώματα θα την κάνουν το αστέρι του δωματίου καλλιέργειας ή του κήπου σας.\nΟ στόχος στην περίπτωση της Purplematic CBD ήταν η δημιουργία μιας ποικιλίας που θα παρήγαγε μεγάλη ποσότητα κανναβιδιόλης και θα ήταν εύκολα καλλιεργήσιμη. Η ποικιλία αυτή δίνει στους αρχάριους εύκολη πρόσβαση σε υψηλά επίπεδα του θεραπευτικού μορίου της κανναβιδιόλης. Ωστόσο, θέλαμε επίσης να δημιουργήσουμε μια ποικιλία που το κάθε βήμα ανάπτυξης της θα ήταν διασκεδαστικό. Για να το πετύχουμε αυτό, διασταυρώσαμε ποικιλίες υψηλές σε CBD: την Kush Rose Auto CBD με την Afgan Rose Auto CBD. Τελικά, δημιουργήσαμε ένα υβρίδιο με σταθερή αναλογία γονιδίων (90% Indica, 5% Sativa και 5% Ruderalis).\nΗ Purplematic CBD διαθέτει ένα προφίλ κανναβινοειδών με 17% CBD και λιγότερο από 0,5% THC. Αυτό ισοδυναμεί με αναλογία CBD:THC περίπου 34:1. Μέσα από αυστηρή επιλεκτική αναπαραγωγή, καταφέραμε να μειώσουμε την περιεκτικότητα σε THC σε ένα αμελητέο ποσοστό. Εξαιτίας αυτού, τα άνθη της Purplematic CBD δεν έχουν ψυχοδραστικά αποτελέσματα. Οι ψυχαγωγικοί και φαρμακευτικοί χρήστες μπορούν να την καπνίζουν ή να την ατμίζουν όλη την ημέρα χωρίς να τους επιφέρει οποιουδήποτε είδους ανέβασμα. Τα μπουμπούκια της μπορούν επίσης να χρησιμοποιηθούν για την παρασκευή βρώσιμων και εκχυλισμάτων με υψηλότερες συγκεντρώσεις CBD. Μετά την κατανάλωση της ή το κάπνισμα των μπουμπουκιών της, οι χρήστες νιώθουν γεμάτοι ενέργεια, αλλά χωρίς τα εγκεφαλικά αποτελέσματα που προκαλούνται από άλλες ποικιλίες.\nΈνα εντυπωσιακό προφίλ τερπενίων ενισχύει το θεραπευτικό δυναμικό της Purplematic CBD. Γήινες μυρωδιές, αλλά και αρώματα πεύκου και κόκκινων φρούτων αρχίζουν να αναδίδονται καθώς τα λουλούδια ωριμάζουν.\nΚΑΛΛΙΕΡΓΕΙΑ PURPLEMATIC CBD\nΑυτή η αυτόματη ποικιλία αναπτύσσεται ταχύτατα. Από την σπορά έως τη συγκομιδή μεσολαβούν μόλις 8 εβδομάδες! Σε σύντομο χρονικό διάστημα θα εισέλθει στο στάδιο ανθοφορίας παρουσιάζοντας μια εντυπωσιακή συνολική εικόνα που προσεγγίζει την τελειότητα. Τα άνθη της χαρακτηρίζονται από ένα βαθύ μοβ πυρήνα και έχουν ασυνήθιστα μεγάλους ύπερους. Η μοβ απόχρωση ξεκινά από το ήμισυ των ανώτερων, μεγάλων φύλλων και καταλήγει σε ένα σκούρο πράσινο χρώμα.\nΣαν να μην φτάνουν όλα αυτά, η Purplematic CBD είναι και πολύ αποδοτική. Το μικρό της μέγεθος σημαίνει ότι οι καλλιεργητές μπορούν να καλλιεργούν πολλά φυτά με μικρές αποστάσεις μεταξύ τους. Σε εσωτερικούς χώρους, μπορείτε να φυτέψετε 12 φυτά ανά τετραγωνικό μέτρο σε γλάστρες χωρητικότητας 7 λίτρων. Θα φτάσουν σε ύψος τα 120cm και η απόδοσή τους θα είναι 400-450g/m². Τα υπαίθρια φυτά φτάνουν σε μεγαλύτερο μέγεθος, αγγίζοντας τα 140cm και προσαρμόζονται καλύτερα σε γλάστρες 18 λίτρων. Κατά τη συγκομιδή μπορείτε να αναμένετε απόδοση μεταξύ 100-150g/φυτό.\nΑνανά, Καραμελένια, Φρουτώδης\nΑπό L. M. Στις 18/Jul/2021 :\nΑπό M. F. Στις 01/Jun/2021 :\nΤίτλος : Heel benieuwd\nΣχόλιο : Eén van de drie zaden is niet uitgekomen (eerste keer dat dat gebeurt). Ik ben erg benieuwd naar de resultaten van de twee zaailingen die wel levensvatbaar waren! Hooggespannen verwachtingen.


Οι εννέα «μαγικές» τροφές που «σκοτώνουν» το λίπος | RP| Site επικαιρότητας σχολιασμού ανάλυσης ελληνικής και παγκόσμιας εμβέλειας\nΑν σας αγχώνουν οι δίαιτες τότε επιλέξτε απλά εκείνες τις τροφές που θα σας βοηθήσουν να ξεφορτωθείτε τα περιττά κιλά αλλά και παράλληλα σας γεμίζουν ενέργεια.\nΣας αγχώνουν οι δίαιτες; Δεν χρειάζεται να στερηθείτε για να χάσετε κιλά. Απλά θα πρέπει να επιλέξετε τις τροφές που θα σας βοηθήσουν να ξεφορτωθείτε τα περιττά κιλά αλλά και σας γεμίζουν ενέργεια. σύμφωνα με την γερμανική εφημερίδα «Bild», οι ακόλουθες εννέα τροφές που «εξουδετερώνουν» το λίπος.\nΔρα ως κατασταλτικό της όρεξης. Ενισχύει την πέψη και το μεταβολισμό της γλυκόζης . Τα 100 γραμμάρια έχουν μόλις 42 θερμίδες.\nΤο ολεϊκό οξύ, συστατικό στα υγιεινά μονοακόρεστα λιπαρά του αβοκάντο, βοηθά στην απώλεια βάρους. Αν τρώτε ένα τέταρτο ως μισό αβοκάντο θα δείτε την κοιλιά σας να αδυνατίζει. Περιέχει επίσης ίνες και πρωτεΐνες.\n3. Ποπ κορν\nΤο αγαπημένο καλαμπόκι των σινεφίλ βοηθά στην καύση. Τα 100 γραμμάρια επιβαρύνουν τον οργανισμό με 375 θερμίδες την ώρα που η ίδια ποσότητα τσιπς έχει 563 θερμίδες.\nΠρόκειται για δημητριακό χωρίς γλουτένη το οποίο ανά 100 γραμμάρια έχει 104 θερμίδες. Είναι μία καλή πηγή πρωτεινών. Σου κόβουν την επιθυμία για γλυκό.\n5. Κόκκινη πιπεριά\nΜπορεί να καίγεται η γλώσσα, όμως αξίζει τον κόπο. Οι πιπεριές που καίνε εμπεριέχουν την ουσία καψαικίνη, η οποία διεγείρει την καύση του λίπους.\nΠεριέχει άφθονο σίδηρο και ασβέστιο. Εμπεριέχει φυτικές ίνες που διατηρούν σε σταθερό επίπεδο το σάκχαρο στο αίμα.\nΕίναι πλούσιο σε ωμέγα – 3 λιπαρά οξέα που μειώνουν αισθητά την όρεξη.\nΈχουν χαμηλή θερμιδική αξία και χαμηλή περιεκτικότητα σε ζάχαρη. Τα 100 γραμμάρια έχουν μόνο 43 θερμίδες .Επιπλέον, τα μούρα έχουν υψηλή περιεκτικότητα σε φυτικές ίνες και κρατούν το επίπεδο της ινσουλίνης σταθερό.\nΤο λαχανικό αυτό διαθέτει μόλις 34 θερμίδες ανά 100 γραμμάρια και περιέχει άφθονη βιταμίνη C , ασβέστιο όπως επίσης μέταλλα και βιταμίνες του είναι απαραίτητα για την απώλεια λίπους.\nΠροηγούμενο άρθροΗ κατάβαση στην πιο δύσκολη mountain bike πίστα στον κόσμο κόβει την ανάσα (ΒΙΝΤΕΟ)\nΕπόμενο άρθροΤι περίεργο έχει αυτή η φωτογραφία και “τρέλανε” το ίντερνετ


Στην μνήμη της Διονυσίας Κατεβάτη - Εφημερίδα Κεφαλονιά\nΣτην μνήμη της Διονυσίας Κατεβάτη\nΤο Δ.Σ. της Αδελφότητας Κεφαλλήνων & Ιθακησίων Πειραιά εκφράζει θερμά συλλυπητήρια στην οικογένεια και τους οικείους της. Αντί στεφάνου κατατέθηκε στη μνήμη της χρηματικό ποσό στο Ορφανοτροφείο Αργοστολίου «Ο ΣΩΤΗΡ» στο οποίο αφιέρωσε σημαντικό μέρος της ζωής της. Ως αφιέρωμα στη μνήμη της δημοσιεύουμε την επιστολή του πρ. Προέδρου της Αδελφότητας Κεφαλλήνων & Ιθακησίων Πειραιά κ. Διονυσίου Κουγιανού:\nΠρωτομαγιά έφυγε από την ζωή η πολύτιμη, ακριβή και αγαπημένη Διονυσία Πουλάκη Κατεβάτη, η Νιονιό όπως εμείς την απολαλούσαμε. Γέννημα και θρέμα στην πανέμορφη Αγία Ευφημία που η παρουσία της την έκανε πιο όμορφη από τα νεανικά της χρόνια. Κόρη του αείμνηστου Φώτη Πουλάκη ποιητή και προέδρου της Κοινότητας Αγίας Ευφημίας με μεγάλη προσφορά. (αυτός πρώτος ύδρευσε το χωριό κλπ.) Η Νιονιό υπήρξε εκλεκτή προσωπικότητα της Πυλάρου της Κεφαλονιάς και της Ελλάδας. Έζησε ανάμεσά μας με υψηλό ήθος, σεμνότητα, αξιοπρέπεια ευγένεια, τρυφερότητα συμφυή με στοχαστικότητα και απέραντη καλοσύνη.\nΣήμα μνήμης στον καπετάνιο, Γιώργο Ζαχαράτο\nΠαράταση για τα βιβλία εσόδων-εξόδων αγροτών\nΡεύμα δικαίωμα και όχι εμπόρευμα


Νιώθεις τσιτωμένη αυτές τις μέρες; Δεν είσαι μόνη! Συχνά περνάμε φάσεις στη ζωή μας που μας προκαλούν άγχος.\nΤα καλά νέα: Το ζώδιό σου μπορεί να σου αποκαλύψει ακριβώς πώς θα ανταπεξέλθεις και θα νικήσεις το άγχος. Ανακάλυψε τη μέθοδο αποσυμπίεσης που ταιριάζει ακριβώς στο αστρολογικό σου προφίλ, τις προτάσεις που έχει να σου κάνει το Shape και απόλαυσε τις πιο zen μέρες της ζωής σου!


500.000 ευρώ από το Υπ. Υποδομών & Μεταφορών για αναβάθμιση αγροτικής οδοποιίας στην Ηράκλεια – InfoNews24\n500.000 ευρώ από το Υπ. Υποδομών & Μεταφορών για αναβάθμιση αγροτικής οδοποιίας στην Ηράκλεια\nΣτην έγκριση της χρηματοδότησης του έργου “Αναβάθμιση υφιστάμενης αγροτικής οδού ανατολικά του οικισμού Ηράκλειας Σερρών και βελτίωση αστικής ενδοδημοτικής οδοποιίας” υπέγραψε ο Υπουργός Κώστας Καραμανλής. Την είδηση έκανε γνωστή ο Ειδικός Σύμβουλος του Υπουργού Υποδομών και Μεταφορών Κώστα Καραμανλή κ. Ιωάννης Χατζόπουλος.\nΣκοπός της χρηματοδότησης των 500.000,00 ευρώ είναι η αναβάθμιση υφιστάμενης αγροτικής οδού που βρίσκεται ανατολικά του οικισμού Ηράκλειας συνολικού μήκους 1,40 χλμ περίπου.\nΗ υφιστάμενη οδός σήμερα εξυπηρετεί τις αγροτικές εργασίες των κατοίκων. Με την παρούσα παρέμβαση θα αναβαθμιστεί ο αγροτικός δρόμος που χρησιμοποιείται πλέον και ως «περιφερειακή οδός» ώστε να μη διέρχονται από το εσωτερικό του οικισμού τα διερχόμενα οχήματα τα οποία έχουν προορισμό άλλους οικισμούς και τοποθεσίες της περιοχής.


07:25 , Τετάρτη 20 Απριλίου 2022\nΟι δύο κορυφαίοι ιατροδικαστές Νίκος Καρακούκης και Νίκος Καλόγρηας παρέλαβαν και επίσημα πλέον, την Εισαγγελική εντολή για την διερεύνηση των θανάτων της Μαλένας και της Ίριδας, των νεκρών παιδιών της Ρούλας Πισπιρίγκου και του Μάνου Δασκαλάκη και έχουν ήδη αρχίσει την έρευνα τους.\nH πρώτη κίνηση των δύο επιστημόνων είναι η εκ νέου εξέταση των ευρημάτων των τοξικολογικών μετά τον θάνατο των δύο κοριτσιών, ενώ το ίδιο αναμένεται να γίνει τις επόμενες ημέρες και με τις ιστολογικές εξετάσεις.\nΣτο μικροσκόπιο των εργαστηρίων έχουν μπει, σύμφωνα με πληροφορίες του enikos.gr, οι κύβοι παραφίνης που είχαν διατηρηθεί μετά τους θανάτους των παιδιών και περιέχουν τα κρίσιμα στοιχεία που ίσως δώσουν την λύση στο μυστήριο.\nΟι κύβοι παραφίνης δεν αποκλείεται μάλιστα να αποσταλούν και σε εργαστήρια του εξωτερικού εάν αυτό κριθεί απαραίτητο. Εάν δηλαδή τα εργαστήρια στην Ελλάδα δεν μπορέσουν να προχωρήσουν στην ανάλυση που απαιτείται.\nΣτο μικροσκόπιο των εργαστηριακών ελέγχων βρίσκονται όλες οι ουσίες και αναζητούνται κυρίως αυτές που θα μπορούσαν να αποδειχθούν θανατηφόρες με την χορήγηση τους. Να σημειωθεί ότι δεν αναζητούν μόνο την κεταμίνη, την ουσία που αποδείχθηκε ότι προκάλεσε τον θάνατο της 9χρονηςΤζωρτζίνας.\nΕκτός από ουσίες όμως, στο στόχαστρο της έρευνας των ιατροδικαστών έχουν μπει και άλλοι τρόποι που θα μπορούσαν ίσως να προκαλέσουν τον θάνατο των δύο παιδιών. Αυτό θα προκύψει μόνο με την λεπτομερή και πολύ προσεκτική ανάλυση των στοιχείων αλλά και την συνδυαστική ερμηνεία ευρημάτων από τους δύο ιατροδικαστές.\nΚανείς δεν είναι ακόμα σε θέση να προσδιορίσει τον χρόνο που θα διαρκέσει η έρευνα του Νίκου Καρακούκη και του Νίκου Καλόγρηα για το αν οι θάνατοι και των άλλων δύο παιδιών οφείλεται σε εγκληματική ενέργεια. “Θα ήταν παρακινδυνευμένο να προσδιορίσουμε χρονικά την διάρκεια της έρευνας. Σίγουρα θα χρειαστούν αρκετές ημέρες ίσως και εβδομάδες για να υπάρξει αποτέλεσμα, αλλά θα ήταν μεγάλο λάθος να δώσουμε από τώρα χρονικό προσδιορισμό” ανέφεραν στο enikos.gr πηγές που παρακολουθούν από κοντά την υπόθεση.\nΟι δύο έμπειροι ιατροδικαστές είναι αποφασισμένοι να κάνουν τη δουλειά που τους έχει ανατεθεί με απόλυτη μυστικότητα, χωρίς διαρροές, με δεδομένο ότι το πόρισμά τους είναι κρίσιμο –αν όχι καθοριστικό – για την πορεία των ερευνών.\nΙΑΤΡΟΔΙΚΑΣΤΕΣ ΙΡΙΔΑ ΜΑΛΕΝΑ ΠΑΡΑΦΙΝΗ ΠΑΤΡΑ\nMasterChef: Ποιος πήρε την κάρτα της ασυλίας – Έκανε την έκπληξη ο Γιάννος – ΒΙΝΤΕΟ\nΠάσχα: “Τσουχτερές” οι τιμές και στα τσουρέκια – Τι λένε οι αρτοποιοί


istorikesphotografies ΙΣΤΟΡΙΚΕΣ ΦΩΤΟΓΡΑΦΙΕΣ: ΣΤΗ ΜΟΣΧΑ\n«Στην εποχή μου οι γυναίκες ήταν οικιακοί σκλάβοι χωρίς δικαιώματα. Και η λέξη "γάμος" σήμαινε για εμάς: ράψιμο,εγκυμοσύνες και κλάματα. Κλάματα, πολλά κλάματα για την κακή μας μοίρα, για την παντελή έλλειψη δύναμης, για τα αθώα παιδιά μας στα οποία έπρεπε να προσφέρουμε φροντίδες βουτηγμένες στα δάκρυα. Κλάματα για τη γεμάτη πόνο ζωή μας, μια ζωή χωρίς προοπτικές, γεμάτη αδιέξοδα. Πικρά δάκρυα με μια κατάρα μόνιμα στην καρδιά και μια βλασφημία στα χείλη». (Απόσπασμα από την αυτοβιογραφία της, την οποία δημοσίευσε το 1963.)\nΑυτή ήταν η θρυλική ηγέτις του\nΚομμουνιστικού Κόμματος Ισπανίας, η Ντολόρες Ιμπαρούρι (Πασιονάρια) που έφυγε από τη ζωή το 1989 σε ηλικία 93 ετών.


Σφοδρή επίθεση στη Γερμανού: «Να κοιτάξει τα τεκνά της! Θα την πλακώσω στις μηνύσεις» - PISTEPSETO\nHome Gossip Σφοδρή επίθεση στη Γερμανού: «Να κοιτάξει τα τεκνά της! Θα την πλακώσω στις μηνύσεις»\npistepseto.net 8:49:00 μ.μ. Gossip,\nΜε βαρύτατες εκφράσεις, όπως «να το βουλώσει» και «να κοιτάξει τα τεκνά της», αλλά και απειλώντας με μηνύσεις, επιτέθηκε στη Ναταλία Γερμανού γνωστός Έλληνας!\nΑφορμή για το ξέσπασμα στάθηκαν τα σχόλια που έκανε η παρουσιάστρια, όταν το «NaMaste» έδειξε το βίντεο με τον τραγουδιστή που μιμήθηκε την Έλενα Παπαρίζου τραγουδώντας το «My Number One», στο «Your Face Sounds Familiar» της Βουλγαρίας. «Ο Βούλγαρος είναι για κλωτσίδια!\nΝα του κάνουμε μηνύσεις; Όχι μωρέ, είναι σατιρικό σόου», είπε η Ναταλία και, διευκρινίζοντας το βασικό λάθος που γίνεται σε έναν από τους στίχους του τραγουδιού, ανέφερε: «η Έλενα το ξέρει σωστά. Και ο Δάντης το ξέρει σωστά γιατί μαζί το γράψαμε».\n(Η μίμηση που... «άναψε φωτιές»)\n«Ο Βούλγαρος της έφταιξε τάχα μου. Ρε δεν πάτε στον αγύριστο! Την συμβουλεύω να κοιτάξει τα τεκνά της και το βουλώσει, που λέει ότι ο Δάντης έγραψε το τραγούδι, γιατί θα την πλακώσω στις μηνύσεις και δεν θα ξέρει πού να κρυφτεί. Και γιατί μαντάμ Γερμανού δεν έβαλε εσένα μάρτυρα, αλλά έβαλε τρεις άσχετους με το τραγούδι; Ρε είστε για γέλια! Άντε στον αγύριστο! Κλέψατε, αλλά κάντε την πάπια… Μιλάτε κιόλας!», έγραψε, το πρωί της Πέμπτης, στη σελίδα του στο Facebook, o Mάνος Ψαλτάκης.\nΤο ξέσπασμα του συνθέτη έχει… προϊοστορία και, μάλιστα, δικαστική! Όπως έχει γράψει το star.gr, λίγο μετά τη νίκη της Ελλάδας και του «My Number One» στην Eurovision του 2005, ο Μάνος Ψαλτάκης κινήθηκε δικαστικά κατά του Χρήστου Δάντη, υποστηρίζοντας ότι του έκλεψε το τραγούδι. Περίπου 8 χρόνια μετά, το δικαστήριο αποφάσισε πως η πατρότητα του κομματιού ανήκει στον Μάνο Ψαλτάκη κι αυτός είναι ο λόγος για τον οποίο ο συνθέτης ξέσπασε για τα όσα είπε η Ναταλία.\nBy pistepseto.net στις 8:49:00 μ.μ.


Από τη Θρινακία στην Ωγυγία (Καλυψώ) - PDF\nΑπό τη Θρινακία στην Ωγυγία (Καλυψώ)\nDownload "Από τη Θρινακία στην Ωγυγία (Καλυψώ)"\n1 Από τη Θρινακία στην Ωγυγία (Καλυψώ) Θρινακία Ωγυγία\n2 Οδυσσέας και Καλυψώ, ραψωδία ε Οδυσσέας Anatole Calmels, Καλυψώ, 1853\n3 Το νησί της Καλυψώς τοποθετείται (;) στο νησί Gozo, Μάλτα Είσοδοι στη σπηλιά της Καλυψώς\n4 Jean-Charles Cazin, O Οδυσσέας στην παραλία, c Henry Justice Ford, Καλυψώ και Οδυσσέας, c Μέσα δε βρήκε [ο Ερμής] τον αντρόκαρδο τον Οδυσσέα μονάχα' τι εκείνος στο γιαλό καθούμενος, ως πάντα που, θρηνούσε, με πίκρες, στεναγμούς και κλάματα σπαράζοντας τα στήθη, την άκαρπη θωρώντας θάλασσα με βουρκωμένα μάτια. (ε 82-84, μετ. Ν. Καζαντζάκης Ι.Θ. Κακριδής)\n5 Arnold Böcklin, Οδυσσέας και Καλυψώ, 1883 Erich Von Kugelgen, Οδυσσέας και Καλυψώ,\n6 John Flaxman, Ερμής και Καλυψώ [ ] ο Δίας μ έστειλε, αυτός με πρόσταξε να ρθω [ ] Αυτόν [τον Οδυσσέα] κι αμέσως ο Δίας εντέλλεται, Όσο πιο γρήγορα μπορείς, να τον κατευοδώσεις. (ε 111, 125-6, μετ. Δ.Ν. Μαρωνίτης)\n7 Gerard de Lairesse, Ο Ερμής παραγγέλνει στην Καλυψώ να ελευθερώσει τον Οδυσσέα, c. 1670\n8 Gérard de Lairesse, Οδυσσέας και Καλυψώ, 17ος αι. «Γιε του Λαέρτη, θεϊκέ πολύτεχνε Δυσσέα, έτσι λοιπόν, στο σπίτι σου και στη γλυκιά πατρίδα, θέλεις πια γρήγορα να πας. Θεός μαζί σου ως τόσο. Αν όμως όλα τα ξερες, όσα πικρά φαρμάκια θα σε ποτίσει η μοίρα σου, πριν φτάσεις στην πατρίδα, μαζί μου θα θελες σ αυτό να κάθεσαι το σπίτι, κι αθάνατο θα σ έκανα, μ όσον καημό κι αν έχεις, να πας να ιδείς το ταίρι σου που λαχταράς αιώνια. Θαρρώ δα πως χειρότερη δεν είμαι εγώ από κείνη, στ ανάστημα και στο κορμί, μήτε ταιριάζει κιόλας, να παραβγαίνουν οι θνητές με τις θεές στα κάλλη». (ε , μετ. Ζ. Σίδερης)\n9 Jan Brueghel ο πρεσβύτερος - Hendrick de Clerck, Γιορτή της νύμφης Καλυψώς για τον Οδυσσέα, c Γύρω από τη σπηλιά θρασομανούσε δάσος με λεύκες, σκλήθρες, / κυπαρίσσια μυριστά. Πουλιά με τα φτερά τους τεντωμένα, τώρα πάνω στους κλώνους κούρνιαζαν [ ] / Κι εκεί μπροστά να περιβάλλει τη βαθιά σπηλιά μια νιούτσικη και καρπερή κληματαριά, σταφύλια φορτωμένη. / Τέσσερις κρήνες στη σειρά να τρέχουν [ ] Στις δυο μεριές λιβάδια μαλακιά μ άγριες βιολέτες / κι άγρια σέλινα. (ε 72-82, μετ. Δ.Ν. Μαρωνίτης)\n10 Joos de Momper, Γεύμα του Οδυσσέα με την Καλυψώ κι έφτασαν στη βαθιά σπηλιά, μαζί η θεά κι ο άντρας. / Έκατσε εκείνος στο θρονί πού χε ο Ερμής αφήσει, / κι εμπρός του η νύφη του βαλε κάθε λογής προσφάγια, / να τρώει, να πίνει που οι θνητοί θέλουν να τρώνε οι άντρες. / Κι η ίδια αγνάντια κάθισε στο θεϊκό Δυσσέα / κι οι παρακόρες έφεραν νεχτάρι κι αμβροσία. / Τότε στα έτοιμα άπλωναν φαγιά στρωμένα εμπρός τους.\n11 Max Beckmann, Οδυσσέας και Καλυψώ, 1943 κι αυτοί στου σπήλιου αποτραβήχτηκαν τα βάθη, να χαρούνε / φιλί κι αγκάλη, και τη νύχτα τους μαζί να την περάσουν. (ε , μετ. N. Καζαντζάκης Ι.Θ. Κακριδής)\n12 Jacob Jordaens, Καλυψώ και Οδυσσέας κατασκευάζουν το πλοίο, 1630/5 Σαν ήρθε η ροδοδάχτυλη νυχτοθρεμμένη Αυγούλα, τότε ο Δυσσέας φόρεσε χλαμύδα και χιτώνα, κι η Καλυψώ μακρόσυρτο χιονόλευκο φουστάνι, χαριτωμένο και ψιλό και μια μαλαματένια ζώνη όμορφη στη μέση της και μπόλια στο κεφάλι, και το ταξίδι ετοίμαζε του τολμηρού Δυσσέα. Μεγάλο του δωσε μπαλτά που του ρχονταν στη χούφτα, ολόχαλκο και δίστομο πού χε όμορφο στειλιάρι μέσα μπηγμένο ελίτικο, με τέχνη σφηνωμένο. Στο χέρι του δωσε έπειτα σκεπάρνι ακονισμένο και για την άκρη του νησιού πήρε το δρόμο πρώτη, όπου πολλά φυτρώνανε ψηλά μεγάλα δέντρα, σκλήθρα και λεύκες κι έλατα ουρανοκαρφωμένα, στεγνά από χρόνια, ολόξηρα, φύλλα στο κύμα απάνω. Κι όταν το μέρος του δειξε που φύτρωναν τα δέντρα, γύρισε πίσω η Καλυψώ στο σπίτι, κι ο Δυσσέας έκοβε καραβόξυλα και πρόκοβε η δουλειά του. [ ] Τότε η νεράιδα η Καλυψώ του φέρνει ένα τρυπάνι, κι όλα σαν τα τρυπάνισε και τα δεσε ενωμένα, με ξυλοκάρφια ταίριαζε τη σκάφη και δαβίδια. [ ] Τότε ένα καραβόπανο φέρνει η θεά, να κάμει μ αυτό πανιά και τεχνικά τα ετοίμασε ο Δυσσέας. (ε , , , μετ. Ζ. Σίδερης)\n13 Jacob Jordaens, Η Καλυψώ γεμίζει με εφόδια το πλοίο του Οδυσσέα, 1630/5 Τέσσερεις μέρες πέρασαν και τα χε όλα τελέψει. / Την πέμπτη, απ το νησί η θεά τον αποχαιρετούσε. Τού δωσε ρούχα ευωδιαστά, τον έλουσε μονάχη, / του βαλε μέσα σ ένα ασκί μαύρο κρασί και σ άλλο μεγάλο του βαλε νερό και μέσα σε ταγάρι / θροφές κι όλο το γέμισε με πληθερά προσφάγια, κι ένα αεράκι απόλυσε γλυκόπνευτο και πρύμο. (ε , μετ. Ζ. Σίδερης)\n14 Από την Ωγυγία στη Σχερία Σχερία Ωγυγία\n15 Όμως τον είδε [τον Οδυσσέα] ανεβαίνοντας απ τους Αιθίοπες / ο μέγας Ποσειδών [ ] / σύναξε τα νέφη και, πιάνοντας την τρίαινα στα χέρια του, / συντάραξε τον πόντο, συννέφιασε θάλασσα και στεριά, /ξεσήκωσε όλες μαζί τις θύελλες και τους ανέμους όλους, / έγινε η μέρα νύχτα [ ] (ε , , μετ. Δ.Ν. Μαρωνίτης)\n16 Ο Οδυσσέας παλεύοντας με τα κύματα J. Flaxman, Η Λευκοθέα δίνει το κρήδεμνο στον Οδυσσέα Βγάλε από πάνω σου αυτά τα ρούχα, ξέχασε τη σχεδία σου Και χάρισέ τη στους ανέμους. Πάρε και τούτο το άφθαρτο μαγνάδι, ζώσε με αυτό το στέρνο σου, Και φόβος πια θανάτου δεν θα σ απειλήσει, Μήτε και τα άλλα πάθη. (ε , ) [ ] φτύνει από το στόμα του πικρή την άρμη [ ] Όμως και τη σχεδία του θυμάται, κι ας είχε πια αποκάμει. (ε 355, 357, μετ. Δ.Ν. Μαρωνίτης) Ρωμαϊκό ψηφιδωτό, Villa Romana del Casale, Piazza Amerina, Σικελία, ca 320 μ.χ.\n17 John Flaxman, Η Ναυσικά παίζει μπάλα Κι όταν ευφράνθηκαν με το φαΐ η κόρη κι οι κοπέλες, πήραν να παίζουν την πετόσφαιρα, τον κεφαλοδεσμο πετώντας πέρα. Ανάμεσά τους, χέρια υψώνοντας λευκά, η Ναυσικά [ ] σπό τις άλλες κοπέλες ξεχωρίζει [ ] (ζ , 138, μετ. Δ.Ν. Μαρωνίτης)\n18 [ ] από τα θάμνα του αναδύθηκε θείος ο Οδυσσέας, χώνει το στιβαρό του χέρι σε σύδεντρο πυκνό και σπάζει ένα κλαδί με φύλλα, τη γύμνια του να προστατψει στ αντρικά του μέρη. Και κίνησε σαν το περήφανο λιοντάρι που περιφέρεται στα όρη, το δέρνει ο άνεμος και το μουσκεύει η μπόρα [ ] παρόμοιος έμελλε κι ο Οδυσσέας να σμίξει με κόρες καλλιπλόκαμες, έτσι όπως ήτανε γυμνός [ ] Όμως τους φάνηκε φριχτός, απ την αλμύρα φαγωμένος. σκόρπισαν τότε πανικόβλητες, εδώ η μια η άλλη αλλού, γυρεύοντας πού να κρυφτούν στα υψώματα της όχθης. Μόνον του Αλκίνοου η θυγατέρα παραμένει ακίνητη. (ζ , , μετ. Δ.Ν. Μαρωνίτης) Οδυσσέας και Ναυσικά, ανάμεσά τους η Αθηνά. Ερ. αμφορέας, π.χ.\n19 [ ] τώρα, που σ αυτή την πόλη και τη χώρα καλωσόρισες, ρούχο δεν θα σου λείψει να ντυθείς μήτε και τίποτε άλλο, όλα όσα πρέπουν σε πολύπαθον ικέτη που προσπέφτει. (ζ , μετ. Δ.Ν. Μαρωνίτης) Salvator Rosa, Οδυσσέας και Ναυσικά,\n20 Pieter Pietersz Lastman, Οδυσσέας και Ναυσικά, 1619 William Paxton, Nausicaa, 1937 [ ] προστάζω να του δώσετε κάτι να φάει, να πιει και στο ποτάμι να τον λούσετε [ ] Δίπλα του απόθεσαν τα ρούχα, το πανωφόρι και χιτώνα, και σε μια λήκυθο χρυσή του δίνουν λάδι λιπαρό. [ ] (ζ , , μετ. Δ.Ν. Μαρωνίτης)\n21 Achille Benouville, Οδυσσέας και Ναυσικά, 1845 Michele Desubleo, Οδυσσέας και Ναυσικά Marc Charles Gabrie Gleyre, Οδυσσέας και Ναυσικά\n22 John Flaxman, Η Ναυσικά οδηγεί Οδυσσέα στο παλάτι του πατέρα της τον Ξένε μου, σήκω πια, στο κάστρο μας να πορευτείς στο σπίτι / θα σε οδηγήσω εγώ του αντρόκαρδου πατέρα μου [ ] / όση ώρα θα περνούμε ξώμερα και καλλουργιές κι αμπέλια, / εσύ απ τις μούλες και την άμαξα πιο πίσω λίγο τρέχα / με βιάση, αντάμα με τις βάγιες μου. τη στράτα εγώ θα δείχνω. / Στην πολιτεία σαν όμως φτάσουμε, [ ] / Αυτών φοβούμαι τα πικρόλογα, ξοπίσω μη με πιάσει / Valentin Serov, Οδυσσέας και Ναυσικά, 1910 κανείς στο στόμα του. περήφανος μαθές εδώ είναι ο κόσμος. / Αν κάποιος μας ιδεί αχαμνότερος στο δρόμο, θα φωνάξει: / «Ο όμορφος ξένος κι αψηλόκορμος, στη Ναυσικά ξοπίσω / που πάει, ποιος να 'ναι; που τον πέτυχε; θαρρώ τον θέλει γι άντρα! / Από καράβι, εδώ που ξέπεσε, μπας και τον πήρε, κι είναι / αλαργοτάξιδος; τι γύρω μας δεν έχουμε γειτόνους, / Μπορεί να θερμοπαρακάλεσε στις προσευκές της κι ήρθε / ψηλά απ τα ουράνια ένας αθάνατος, για να την κάνει ταίρι. / Έτσι καλύτερα, αν κυνήγησε και βρήκε μοναχή της / άντρα απ αλλού! Που καταδέχεται μαθές εμάς τους ντόπιους / τους Φαίακες, κι ας τη θέλουν ταίρι τους πολλά αρχοντόπουλα μας!» / Αυτά θα πουν, κι εγώ απ τα λόγια τους πολλή ντροπή θα πάρω. (ζ Ν. Καζαντζάκης Ι.Θ. Κακριδής)\n23 John Flaxman, Ο Δημόδοκος τραγουδά για την Τροία μπροστά στον Αλκίνοο και τον Οδυσσέα Και το θεϊκό τραγουδιστή Δημόδοκο ας καλέσουν, γιατί του χάρισε ο θεός του τραγουδιού τη χάρη, να μας λιγώνει όταν του πει να τραγουδά η καρδιά του. (θ 43-45, μετ. Ζ. Σίδερης) Και τραγουδούσε, οι Αχαιοί πώς έκαψαν τη χώρα / χυμώντας απ την κουφωτή ξυλένια αλογοκρύφτρα, / κι άλλοι απ αλλού πώς ρήμαξαν τ ορθοχτισμένο κάστρο. / Πώς ο Δυσσέας όρμησε με το θεϊκό Μενέλαο / σαν Άρης και πώς πάτησε του Διοκλή το σπίτι. / Κι εκεί με θάρρος μπαίνοντας μες στη φωτιά της μάχης, / πώς νίκησε με της θεάς Παλλάδας τη βοήθεια. / Ο ξακουστός τραγουδιστής αυτά τους τραγουδούσε. / Κι όλο ο Δυσσέας έλιωνε κι όλο δακρυολογούσε. (θ , μετ. Ζ. Σίδερης) Francesco Hayez, Ο Οδυσσέας στην αυλή του Αλκίνοου,\n24 [ ] η Ναυσικά, με τα θεόσταλτά της κάλλη, στάθηκε πλάι στον παραστάτη της καλοδουλεμένης στέγης κι έμεινε εκεί να τον θαυμάζει, το βλέμμα προσηλώνοντας στον Οδυσσέα. (θ , μετ. Δ.Ν. Μαρωνίτης) Frederic Leighton, Ναυσικά, c. 1870\n25 Claude Lorrain, Αναχώρηση του Οδυσσέα από τη γη των Φαιάκων, 1646 «Γειa σου, χαρά σου ολοζωής, βασίλισσα, ώσπου να 'ρθουν / τα γερατειά κι ο θάνατος, που τους θνητούς προσμένουν / μισεύω τώρα, κι εύκουμαι να χαίρεσαι εδώ μέσα / τα τέκνα σου και το λαό και το γενναίο Αλκίνο.» / Είπε, και διάβηκε ο λαμπρός Δυσσέας το κατώφλι, / και κήρυκα ο αντρόκαρδος ο Αλκίνος στέλνει εμπρός του, / να τόνε φέρη στο γιαλό προς το γοργό καράβι / κι η Αρήτη δούλες του 'βαλε να τονε συνοδόψουν. (ν 59-66, μετ. Α. Εφταλιώτης)\n26 Από τη Σχερία στην Ιθάκη Σχερία Ιθάκη\n27 Claude Lorrain, Η επιστροφή του Οδυσσέα στην Ιθάκη, 1644 [ ] Και στη στεριά πηδώντας [οι Φαίακες] / πήρανε πρώτα απ το βαθύ καράβι το Δυσσέα / μες το σεντόνι σηκωτά και τη λευκή αντρομίδα / κι όπως βαθιά κοιμότανε τον ξάπλωσαν στην άμμο, / κι ύστερα πήγαν κι έφεραν τα δώρα των Φαιάκων / όσα τους φώτισε η θεά Παλλάδα να τα δώσουν. (ν , μετ. Ζ. Σίδερης)\nAΡΧΑΙΑ ΕΛΛΗΝΙΚΗ ΓΡΑΜΜΑΤΕΙΑ ΑΠΟ ΜΕΤΑΦΡΑΣΗ ΟΜΗΡΟΥ ΟΔΥΣΣΕΙΑ Α ΓΥΜΝΑΣΙΟΥ\nAΡΧΑΙΑ ΕΛΛΗΝΙΚΗ ΓΡΑΜΜΑΤΕΙΑ ΑΠΟ ΜΕΤΑΦΡΑΣΗ ΟΜΗΡΟΥ ΟΔΥΣΣΕΙΑ Α ΓΥΜΝΑΣΙΟΥ ΡΑΨΩΔΙΑ ζ, 139 291 Ο Οδυσσέας στο νησί των Φαιάκων Συνομιλία Οδυσσέα Ναυσικάς Το λουτρό και ο εξωραϊσμός του Οδυσσέα Πρόγραμμα Συστηματικής


lemon: Φεβρουαρίου 2015\non the disposal of things\nΌταν έχεις χρόνο διάβασε αυτό το ποστ της Kate Davies, πήγαινε στο λινκ για το stroke, στο λινκ με τα υπέροχα παπούτσια της που πούλησε κι αυτό για τα βιβλία που ξεφορτώθηκε.\n(Όπου προσπαθώ να μάθω ότι πετώντας από πάνω μας πράγματα, ελαφραίνουμε και πετάμε).\nthe action or process of throwing away or getting rid of something\nΑναρτήθηκε από lemon στις 16:54 Δεν υπάρχουν σχόλια:\nΕτικέτες ιστορίες, πλέξιμο\nΣήμερα ένα σκυλάκι (πιτμπουλάκι μάλλον, μωρό) με κοίταξε μέσα από το τζάμι της βιτρίνας όπου το είχαν βάλει προς διάθεση στη Θηβών, με λυπημένα ματάκια. Μα το θεό, για πρώτη φορά στη ζωή μου βρέθηκα τόσο κοντά στο να το πάρω και να του δώσω όση αγάπη χρειαζόταν για να ξεθολώσει το βλέμμα του, να ξεφοβηθεί, να ηρεμήσει και να γελάσει.\nΝομίζω ότι δεν κοιτάζουν όλα τα μικρά/προς διάθεση ζώα έτσι, σκεφτόμουν πως ίσως αυτό ήταν πολύ συναισθηματικό, και πού να ήταν άραγε η μανούλα του.\nΑναρτήθηκε από lemon στις 16:18 Δεν υπάρχουν σχόλια:\nΜην τύχει και πέσει μπροστά σου πίνακας Φλαμανδού χειμωνιάτικος. Αρχίζει τότε μια χιονοστιβάδα -σχεδόν κυριολεκτικά μιλώντας- ονειροπόλησης που ποτέ δεν καταλήγει. Χρόνια τώρα. Ποιος να ξέρει άραγε το γιατί.\n~ Lucas van Valckenborch (1535-1597)\nΑναρτήθηκε από lemon στις 00:01 Δεν υπάρχουν σχόλια:\nοι άνθρωποι και οι κατάσκοποι\nΟ καθηγητής της φυσικής αγωγής που χρησιμοποιούσε ως σύντροφο δεν φάνηκε μια μέρα συνεπής στα καθήκοντά του. Την επομένη τον σχόλασε και είπε και ξήλωσαν τους καθρέφτες από την κρεβατοκάμαρά της.\nΚατασκευάζει πάντα πολλά γλυκίσματα, τα οποία στέλνει σε φιλανθρωπικές εορτές. Τηλεφωνιόμαστε συχνά. Την τελευταία φορά μου ανακοίνωσε πως λογάριαζε να ξαναστραφεί στη θρησκεία. Μαζί με τη φροντίδα ενός μικρού κήπου, είναι μια υγιής απασχόληση για μια γριά κυρία που ποτέ δεν ασχολήθηκε ν' αποκτήσει φίλους.\n~ Michel Deon, Τα άγρια άλογα, εκδ.Χατζηνικολή\n(Μετά από τριάντα πάνω-κάτω χρόνια ξαναδιάβασα αυτό το βιβλίο που μου είχε αφήσει τόσο έντονη εντύπωση τότε.)\nΑναρτήθηκε από lemon στις 20:50 Δεν υπάρχουν σχόλια:


Αποκάλυψη: Στο μικροσκόπιο του ΠΑΟΚ ο Γιάννης Κώτσιρας - to10.gr\nΑρχική / ΠΟΔΟΣΦΑΙΡΟ / SUPERLEAGUE / Αποκάλυψη: Στο μικροσκόπιο του ΠΑΟΚ ο Γιάννης Κώτσιρας\nΟ μεταγραφικός σχεδιασμός στο Δικέφαλο έχει ξεκινήσει με τον Όλαφ Ρέμπε και το τμήμα σκάουτινγκ να προετοιμάζονται για τον Γενάρη, αλλά και για το καλοκαίρι. Στην Τούμπα, γνωρίζουν πως ο φετινός χειμώνας θα είναι δύσκολος από την άποψη πως δεν υπάρχουν πολλοί ποδοσφαιριστές διαθέσιμοι, αλλά και γιατί θα συνεχιστεί η σφιχτή οικονομική πολιτική που εφαρμόστηκε και το καλοκαίρι.\nΌσες παρεμβάσεις γίνουν στην ομάδα, αν γίνουν, μεσούσης της χρονιάς θα είναι πολύ περιορισμένες και κάτω από προϋποθέσεις. Αν για παράδειγμα έρθει μια πρόταση στην Τούμπα για την Δημήτρη Γιαννούλη και αποφασιστεί να παραχωρηθεί ο παίκτης, τότε αυτό που θα γίνει πρώτα είναι να γίνει μια αξιολόγηση στο υπάρχον υλικό κι αν δεν υπάρχουν αξιόπιστες λύσεις τότε θα αποκτηθεί κάποιος παίκτης τον Γενάρη.\nΗ προετοιμασία γίνεται περισσότερο για να είναι έτοιμο το τμήμα για την ενίσχυση της ομάδας το καλοκαίρι όταν θα υπάρξουν περισσότερες επιλογές. Στο Δικέφαλο, σύμφωνα με πληροφορίες, έχουν βάλει στο μικροσκόπιο τους τον Γιάννη Κώτσιρα.\nΟ 27χρονος αμυντικός του Αστέρα Τρίπολης από την περσινή χρονιά έχει ξεκινήσει εντυπωσιακά με αποτέλεσμα φέτος να έχει έρθει η κλήση του στην Εθνική ομάδα. Ο Κώτσιρας εκτός από την ταχύτητα και τα ανεβάσματα του στα αντίπαλα καρέ, είναι αρκετά καλός και στα αμυντικά του καθήκοντα.\nΣτον ΠΑΟΚ παρακολουθούν τον ποδοσφαιριστή και την πορεία που θα διαγράψει στο πρωτάθλημα και δεν αποκλείεται να «χτυπήσουν« την πόρτα της Τρίπολης. Ο διεθνής αμυντικός έχει συμβόλαιο μέχρι το 2022, με την ομάδα του Αστέρα, όπως λένε στην πόλη της Αρκαδίας, να μην στέκεται εμπόδιο στο μέλλον του. Για τον Κώτσιρα είχε δείξει ενδιαφέρον το καλοκαίρι ο Παναθηναϊκός, όμως η υπόθεση δεν προχώρησε.\nΣτην πολύ καλή φετινή πορεία του Αστέρα Τρίπολης ο Κώτσιρας είναι αναντικατάστατος. Εχει αγωνιστεί βασικός και στα 6 παιχνίδια της ομάδας του στη Super League, έχοντας μοιράσει 2 ασίστ. Συνολικά με τη φανέλα των Αρκάδων έχει αγωνιστεί σε 109 παιχνίδια, έχοντας 2 γκολ και 12 ασίστ. Επίσης, έχει δύο συμμετοχές με την Εθνική Ελλάδος, σε εκτός έδρας φιλικό με την Τουρκία (30/05/2019, 1-2) και στο παιχνίδι των προκριματικών του Euro 2020 με την Αρμενία (11/06/2019, 2-3).


ΑΓΙΟΣ ΑΘΑΝΑΣΙΟΣ ΠΛΑΤΑΝΙΟΥ ΚΩ: Ο γέρος, το παιδί και ο γάιδαρος 2 6\nΜια φορά κι έναν καιρό ένας γέρος καβάλα σ’ένα γαϊδουράκι, που το έσερνε ένα αγόρι, διέσχιζε ένα κεφαλοχώρι.\nΚάποιοι που τον είδαν είπαν: «Για κοίτα το γέρο, μάλλον ξεκούτιανε· απολαμβάνει τον περίπατο χωρίς να υπολογίζει το φτωχό αγόρι που μόλις το κρατούν τα πόδια του!\nΎστερα από λίγο ο γέρος κατέβηκε από το γαϊδούρι και ανέβασε το αγόρι, ενώ εκείνος προπορευόταν σέρνοντάς το από το καπίστρι του. Δεν πρόφτασαν να διανύσουν ούτε εκατό μέτρα και κάποιος τολμηρός σχολίασε μεγαλόφωνα: «Συγχαρητήρια! Οι γέροι να τρεκλίζουν και τα παλιόπαιδα καβάλα. Δεν υπάρχει πλέον σεβασμός στον κόσμο!» Το μικρό αγόρι το άκουσε και έγινε κατακόκκινο σαν την παπαρούνα από την ντροπή του. Παρακάλεσε το γέρο να ανεβεί και εκείνος στο γαϊδούρι και έτσι καβάλα κι οι δυο συνέχισαν την πορεία.\nΠροτού φτάσουν στην πηγή να ξεδιψάσουν και να ποτίσουν το ζωντανό, τους συνάντησαν κάποιο καραβάνι.Αντί για χαιρετισμό από τους ανθρώπους του καραβανιού δέχτηκαν ομοβροντία επιπλήξεων: «Έχετε σκοπό να ξεκάμετε το ζωντανό; Μήπως θα θέλατε να το φορτώσετε και κανένα αγκωνάρι για να ξεμπερδεύει μια ώρα γρηγορότερα;» είπαν. Χωρίς να μιλήσουν, το παιδί και ο γέρος ξεκαβαλίκεψαν αμέσως και συνέχισαν την πορεία τους αμίλητοι.\nΦτάνοντας στην άκρη της άλλης πόλης κουρασμένοι και κάθιδροι ακούνε κάποιον να περνά δίπλα τους ψιθυρίζοντας: «Με τέτοια ζέστη και πάνε με τα πόδια! Τι τον έχουν το γάιδαρο, μόνο για να τον ταΐζουν;». Ο γέρος και το αγόρι αλληλοκοιτάχτηκαν.\n- Αγόρι μου, είπε ο γέρος, οργάνωσε τη ζωή σου όπως εσύ νομίζεις ότι είναι ο καλύτερος τρόπος,επιλέγοντας εκείνο που δεν θα βλάψει το συνάνθρωπό σου ή τουλάχιστον που θα προκαλέσει τη μικρότερη ζημιά σε όλους. Έχε υπόψη σου ότι με τον τρόπο που θα ενεργήσεις ποτέ δεν θα συμφωνήσουν οι πάντες. Κάποιοι θα σε αποδεχθούν και κάποιοι όχι. Πάντα όμως θα υπάρχουν εκείνοι που θα σε κριτικάρουν!!!\nΑπό το Διαδίκτυο, διασκευή από τα ισπανικά, Αθανάσιος Γκάτζιος\nΟ Απόστολος της Κυριακής 1 Φεβρουαρίου 2015 - Του...\nΟ Απόστολος της Κυριακής 25 Ιανουαρίου 2015 - Του ...\nπανηγύρι Αγίου Αθανασίου 2015\nΟ Απόστολος της Κυριακής 18 Ιανουαρίου 2015 - Των ...\nΙερά Μονή του Μεγάλου Αντωνίου στην Αριζόνα (ΦΩΤΟ)...\nΠΡΟΓΡΑΜΜΑ ΠΑΝΗΓΥΡΕΩΣ ΙΕΡΟΥ ΝΑΟΥ 17-18 ΙΑΝ\nΗ Ιερά Ακολουθία του Οσίου Παϊσίου συντεθείσα υπό ...\nΔύο μεγάλοι Άγιοι του 21ου αιώνα. Πορφύριος και Πα...\nΟ Απόστολος της Κυριακής 11 Ιανουαρίου 2015 - Μετά...


Γλέντι Ρομά: «Συγγνώμη για την αναστάτωση, μέσα σε 15 λεπτά αποφάσισαν να αρραβωνιαστούν» (vid) | Kefalonia Magazine\nΑρχική Κοινωνία Γλέντι Ρομά: «Συγγνώμη για την αναστάτωση, μέσα σε 15 λεπτά αποφάσισαν να...\nΓλέντι Ρομά: «Συγγνώμη για την αναστάτωση, μέσα σε 15 λεπτά αποφάσισαν να αρραβωνιαστούν» (vid)\n«Έγιναν όλα πολύ γρήγορα, μέσα σε 15-20 λεπτά. Ήρθε ο γιος μου και μου είπε ”μπαμπά, θα κλέψω την αρραβωνιαστικιά μου” και έτσι κάναμε κάτι που δεν έπρεπε να γίνει.\nΚάναμε ένα πολύ μεγάλο λάθος, όμως δεν μπορέσαμε να κρύψουμε τη χαρά μας, τι να κάνουμε;», δήλωσε ο Γιάννης Δημόπουλος και πρόσθεσε μεταξύ άλλων: «Με πήραν τηλέφωνο μέχρι και από το Ντουμπάι και μου είπαν ”τι έκανες, ρε τρελέ;”». Είπε, δε, πως «θα κλείσουμε ένα γήπεδο για τον γάμο, αλλά μετά τον κορονοϊό».\nΠροηγούμενο άρθροΧαρδαλιάς: Ζήτησε παρέμβαση Εισαγγελέα για την Θεία Κοινωνία σε Κουκάκι και Κέρκυρα\nΕπόμενο άρθροΥγεία: Απευθείας ανάθεση – σκάνδαλο αποκαλύπτει ο Π. Πολάκης-Γαλιατσάτος: Πρόκειται για την “δική μας” 6η Υγειονομική Περιφέρεια!


Στην Ελλάδα η Αποπλάνηση Ανηλίκου Νομιμοποιείται Απλώς με Έναν Γάμο\nΜετά τη διεθνή κατακραυγή για το «νομοσχέδιο που συγχωρεί όσους παντρεύονται το παιδί που βίασαν» στη γειτονική Τουρκία, δείτε και το ελληνικό νομικό παράδοξο.\nΦωτογραφία μέσω Stocksy, από το άρθρο του VICE «Η Zωή που Xάνεις ως Παιδί-Νύφη στη Γουατεμάλα»\nUPDATE: Το πρωί της Τρίτης, όπως μεταδίδει το Reuters, ο Τούρκος Πρωθυπουργός Μπιναλί Γιλντιρίμ δήλωσε ότι το νομοσχέδιο που προβλέπει την απαλλαγή δραστών σεξουαλικής κακοποίησης ανηλίκων σε περίπτωση που παντρευτούν τα θύματά τους, αποσύρεται υπό το βάρος των αντιδράσεων της αντιπολίτευσης και οργανώσεων ανθρώπινων δικαιωμάτων. Ο Γιλντιρίμ δήλωσε ότι το κυβερνών κόμμα ΑΚΡ θα ζητήσει τη γνώμη των κομμάτων της αντιπολίτευσης και της κοινωνίας των πολιτών, «προκειμένου να αναδιατυπώσει την πρόταση, σύμφωνα με έκκληση του Προέδρου Ταγίπ Ερντογάν για μια ευρύτερη συναίνεση».\nΑρκούσε ένα τηλεγράφημα στα ξένα ειδησεογραφικά πρακτορεία το πρωί της περασμένης Παρασκευής για να πάρει η είδηση τη μορφή χιονοστιβάδας: Το κοινοβούλιο στην Τουρκία ψήφισε επί της αρχής νομοσχέδιο που αναστέλλει την καταδίκη ενός βιαστή ανηλίκου, αν ο δράστης παντρευτεί το θύμα. Το νομοσχέδιο θα πρέπει να ψηφιστεί και κατ' άρθρο για να επικυρωθεί. Ωστόσο, το θέμα προκάλεσε αίσθηση στη διεθνή κοινή γνώμη, υπήρξαν άμεσα αντιδράσεις οργανώσεων για την υπεράσπιση των δικαιωμάτων των παιδιών, ενώ το hashtag στα τουρκικά #TecavüzMeşrulaştirilamaz («Ο βιασμός δεν μπορεί να δικαιολογηθεί») ήταν μεταξύ των πιο δημοφιλών στο Twitter. «Το Κόμμα Δικαιοσύνης και Ανάπτυξης (AKP) πέρασε νομοσχέδιο που συγχωρεί όσους παντρεύονται το παιδί που βίασαν», σχολίασε στο Twitter ο Εζγκίρ Εζέλ, βουλευτής των Σοσιαλδημοκρατών (CHP) στη γειτονική χώρα. «Ο υπουργός Δικαιοσύνης χρησιμοποίησε την έκφραση "σεξουαλική επίθεση χωρίς εξαναγκασμό". Πιστεύω ότι δεν μπορούμε να προσθέσουμε κάτι άλλο», κατήγγειλε η Ρουχάτ Σενά Ακσενέρ του τουρκικού τμήματος της Διεθνούς Αμνηστίας. Στην Τουρκία εξάλλου, η έννοια των ανθρώπινων δικαιωμάτων παραμένει μια «μαύρη τρύπα».\nΗ τουρκική κυβέρνηση επιχείρησε να υπερασπιστεί το νομοσχέδιο. Ο Τούρκος υπουργός Δικαιοσύνης Μπεκίρ Μποζντάγκ κατηγόρησε την αντιπολίτευση ότι «ηθελημένα διαστρεβλώνει το θέμα» και υποστήριξε ότι το νομοσχέδιο έχει ως στόχο «να προστατεύσει τα παιδιά», κάνοντας μάλλον τα πράγματα χειρότερα. «Οι γάμοι ανηλίκων είναι δυστυχώς μια πραγματικότητα (…) Όταν ένα παιδί γεννιέται από αυτή την ανεπίσημη σχέση, ο γιατρός ενημερώνει τον εισαγγελέα και ο σύζυγος στέλνεται στη φυλακή, προκαλώντας οικονομικές δυσκολίες στη μητέρα και το παιδί», είπε ο Μποζντάγκ. Οι άνδρες αυτοί «δεν είναι βιαστές», πρόσθεσε, επισημαίνοντας ότι αυτή τη στιγμή το μέτρο αφορά περίπου 3.000 οικογένειες. Οι αντιδράσεις, όμως, καθόλου δεν μετριάστηκαν. Αντίθετα, στο σχετικό διαδικτυακό κάλεσμα έως αργά χθες είχαν συγκεντρωθεί περισσότερες από 810.000 υπογραφές. «Η αναστολή της ποινής για οποιοδήποτε ποινικό αδίκημα, αλλά κυρίως για τη σεξουαλική κακοποίηση, προσφέροντας στον δράστη την εναλλακτική να παντρευτεί το θύμα του, εγκυμονεί κινδύνους, στέλνει λάθος μήνυμα και θα μπορούσε να οδηγήσει σε περαιτέρω κακοποιήσεις», επανήλθε τη Δευτέρα η Γκαουρί βαν Γκούλικ, αναπληρώτρια Διευθύντρια της Διεθνούς Αμνηστίας για την Ευρώπη.\nΤην ίδια στιγμή, σε τηλεγράφημα του ΑΠΕ το οποίο επικαλείται στοιχεία του Γαλλικού Πρακτορείου Ειδήσεων (18.11.2016, 13:26), διαβάζουμε ότι, αν και δεν υπάρχουν επίσημα στατιστικά στοιχεία, οι γάμοι ανηλίκων είναι μια πραγματικότητα στην Τουρκία, κυρίως στις ανατολικές επαρχίες. «Κορίτσια υποκύπτουν στις πιέσεις του περιβάλλοντός τους και σπάνια είναι σε θέση να προβάλουν αντίσταση. Η κατώτερη νόμιμη ηλικία γάμου στην Τουρκία είναι τα 17. Ο νόμος, όμως, επιτρέπει τον γάμο ήδη από τα 16 "σε εξαιρετικές περιπτώσεις", με τη σύμφωνη γνώμη ενός δικαστή», σημειώνεται.\nΑλήθεια, όμως, πόσο προοδευτική είναι η αντίστοιχη ελληνική νομοθεσία; Στον ελληνικό Ποινικό Κώδικα υπάρχει το άρθρο 339, το οποίο τιμωρεί την Αποπλάνηση Παιδιών. Το 1982 προστέθηκε η παράγραφος 3 στην οποία διαβάζουμε: «Αν μεταξύ του υπαιτίου και του παθόντος τελέστηκε γάμος, δεν ασκείται ποινική δίωξη, και αν τυχόν είχε ασκηθεί δεν συνεχίζεται, αλλά κηρύσσεται απαράδεκτη. Η ποινική δίωξη ασκείται ή συνεχίζεται μετά την ακύρωση του γάμου». Να σημειωθεί ότι δεν μιλάμε για το αδίκημα του βιασμού, το οποίο αφορά ξεχωριστό άρθρο του Ποινικού Κώδικα και φυσικά τιμωρείται αυστηρά.\nΕίναι προφανές όμως, ότι η ελληνική νομοθεσία για την αποπλάνηση είναι σήμερα αναχρονιστική. «Η ρύθμιση του άρθρου 339 παρ. 3 ΠΚ θεωρείται ως έμπρακτη αποδυνάμωση της προστασίας της ανηλικότητας χάριν της οικογένειας που στηρίζεται στο γάμο και έχει επικριθεί για πολλούς λόγους», σημειώνει η καθηγήτρια Ποινικού Δικαίου στη Νομική Σχολή του ΑΠΘ, Ελισάβετ Συμεωνίδου-Καστανίδου. «Εμφανίζεται ως αναχρονιστική, εφόσον προϋποθέτει τέλεση γάμου, ενώ σήμερα υπάρχουν μορφές συμβίωσης αντίστοιχες του γάμου που στηρίζονται σε σύμφωνο συμβίωσης ή και μορφές μόνιμης συμβίωσης χωρίς να έχει τηρηθεί κανένας τύπος. Επίσης, ευνοεί ανεπιθύμητες συναλλαγές μεταξύ των γονέων των ανηλίκων και των δραστών οι οποίοι συχνά εκβιάζονται να τελέσουν γάμο προκειμένου να αποφύγουν τη δίωξη. Πίεση μπορεί, άλλωστε, να ασκείται και στον ίδιο τον ανήλικο από το περιβάλλον του, προκειμένου να "αποκατασταθεί" κοινωνικά» αναφέρει η κ. Συμεωνίδου.\nΗ ίδια δεν αφήνει κανένα περιθώριο: «Επιπλέον, καλλιεργεί την εντύπωση ότι τελικά η προσβολή της ανηλικότητας μπορεί να αποκατασταθεί μέσω ενός τυπικού στοιχείου - όπως είναι η τέλεση του γάμου - ενώ διατηρεί το αξιόποινο σε περιπτώσεις που υπάρχει πραγματικός και ουσιαστικός δεσμός του δράστη με τον ανήλικο, έστω κι αν αυτός δεν θέλει να συνάψει γάμο», σημειώνει. Και προσθέτει: «Τέλος, είναι αμφίβολο αν η προσβολή που προκαλείται στον ανήλικο με την αποπλάνηση μπορεί να αποκατασταθεί με την "επισημοποίηση" της σχέσης του με τον δράστη. Η όποια "κοινωνική αποκατάσταση" δεν αναιρεί την προσβολή της παιδικής αθωότητας. Ο νομοθέτης αξιοποιεί ένα άσχετο προς την προσβολή στοιχείο, τον γάμο, υποβαθμίζοντας έτσι την αξία του έννομου αγαθού».\nΠίσω από τα άρθρα του Ποινικού Κώδικα και τις νομικές διατυπώσεις, ωστόσο, υπάρχει και η αληθινή ζωή από την αντίστροφη· σε κάποιες περιπτώσεις, κερδίζει ο αληθινός έρωτας. Πριν από λίγους μήνες το Μικτό Ορκωτό Δικαστήριο Κατερίνης κλήθηκε να εξετάσει μία υπόθεση με αυτά τα χαρακτηριστικά. Από τα στοιχεία της δικογραφίας προκύπτει ότι η ιστορία εκτυλίχθηκε σε χωριό της Χαλκιδικής. Ένας 20χρονος σύναψε ερωτική σχέση με μία 13χρονη, την οποία γνώρισε μέσω Facebook. Ο νεαρός συνελήφθη για αποπλάνηση ανηλίκου κάτω των 15 ετών και μάλιστα προφυλακίστηκε για έξι μήνες στη φυλακή Γρεβενών. Στο δικαστήριο που έγινε πρόσφατα στην Κατερίνη, οι δύο νέοι υποστήριξαν ότι όλα συνέβησαν από έρωτα. Στην απόφαση του δικαστηρίου διαβάζουμε: «Δεν προέκυψε καμία ένδειξη για πλάνη, απάτη ή απειλή ως προς τη βούληση της παθούσας για σύναψη της ερωτικής σχέσης. Πολλώ δε μάλλον για αποπλάνησή της, δηλαδή εξαπάτησή της για την τέλεση άλλων πράξεων και όχι των ερωτικών εκ μέρους του κατηγορούμενου». Και το πιο κρίσιμο: «Εύκολα θα μπορούσε ο κατηγορούμενος να απαλλαχθεί της κατηγορίας με την τέλεση γάμου με την παθούσα (…) Θα μπορούσε δηλαδή να εκμεταλλευτεί την έντονη επιθυμία της κοπέλας για διατήρηση αυτής της σχέσης και να τελέσει γάμο μαζί της, έστω εικονικό, προκειμένου να αποφύγει την κατηγορία». Αλλά δεν το έκανε. Κι έτσι αθωώθηκε, έστω με πλειοψηφία 4-3.\nTagged:PoliticsVice BlogΕλλάδαΤουρκίαβιασμόςΑνθρώπινα ΔικαιώματαέρωταςαντιδράσειςΈγκλημαανήλικοιδικαστήριονομοσχέδιοαποπλάνησηΔιεθνής ΑμνησίαΠοινικός Κώδικαςασέλγειααναχρονιστικό μέτροΕλισάβετ Συμεωνίδου-Καστανίδου


Είδε τους νέους ο Νικολέττος\nΘέματα που αφορούν τη νεολαία, την αγορά εργασίας και την τοπική κοινωνία, συζητήθηκαν στη διάρκεια συνάντησης που είχε την περασμένη Κυριακή 27/11, ο ανεξάρτητος υποψήφιος για τη Δημαρχία Παραλιμνίου, Γιώργος Νικολέττος, με νέες και νέους της πόλης.\nΣτην ανακοίνωση του υποψηφίου αναφέρει ότι, η συνάντηση εντάσσεται στο πλαίσιο των επαφών που πραγματοποιεί με δημότες και οργανωμένα σύνολα ο Γιώργος Νικολέττος, με στόχο την ανταλλαγή απόψεων και την καταγραφή προτάσεων. Στο πλαίσιο της εκδήλωσης, στην οποία παρευρέθηκαν εκατοντάδες νέοι και νέες, ο Γιώργος Νικολέττος παρουσίασε τις θεματικές ενότητες του προεκλογικού του προγράμματος, καταθέτοντας συγκεκριμένες εισηγήσεις για τη νεολαία.\nΤο παρών τους έδωσαν υποψήφιοι δημοτικοί σύμβουλοι, από όλα τα κόμματα και συνδιασμούς που κατέρχονται στις εκλογές, οι οποίοι τάχθηκαν και επίσημα υπέρ της υποψηφιότητας του κ. Γιώργου Νικολέττου. Παρών ήταν και ο Δημοτικός Σύμβουλος του ΔΗΣΥ κ. Ανδρέας Λοΐζου, ο οποίος ανακοίνωσε επίσημα την απόφασή του να υποστηρίξει την υποψηφιότητα του κ. Γιώργου Νικολέττου. Αυτή του η απόφαση, δίνει άλλη δυναμική στην υποψηφιότητα του κ. Νικολέττου μιας και στις εκλογές της προηγούμενης πενταετίας 2011-2016, το δίδυμο Νικολέττος-Λοΐζου αναδείχθηκε πρώτος και δεύτερος αντίστοιχα σε σταυρούς προτίμησης. Μιλώντας από το βήμα της εκδήλωσης, άπαντες έστειλαν ηχηρό μήνυμα αλλαγής στο Παραλίμνι και άοκνου και συνεχούς αγώνα με στόχο την ανατροπή της υφιστάμενης, στάσιμης κατάστασης στον Δήμο.\nΣε δηλώσεις του, ο Γιώργος Νικολέττος υπογράμμισε ότι «μαζί με τους νέους μας μπορούμε να ανοίξουμε νέους δρόμους, να δημιουργήσουμε ξανά προοπτική και ευκαιρίες». Τόνισε πως «το όραμα μας για ένα καλύτερο Παραλίμνι δεν μπορεί να γίνει πραγματικότητα χωρίς τη συμμετοχή των νέων ανθρώπων. Ιδιαίτερα σε μια εποχή που χαρακτηρίζεται από την απαξίωση της πολιτικής, χρειαζόμαστε περισσότερο παρά ποτέ, τον ενθουσιασμό, τον δυναμισμό και τις επιστημονικές γνώσεις των νέων ανθρώπων. Χρειαζόμαστε τις ιδέες τους και την κριτική τους».


Τα σωστικά συνεργεία ελπίζουν να ξεκινήσει η διαδικασία της διάσωσης των 33 μεταλλωρύχων που είναι παγιδευμένοι, εδώ και 67 ημέρες, σε μεγάλο βάθος στο ορυχείο Σαν Χοσέ στη Χιλή.\nΤα σωστικά συνεργεία ελπίζουν να ξεκινήσει η διαδικασία της διάσωσης των 33 μεταλλωρύχων που είναι παγιδευμένοι, εδώ και 67 ημέρες, σε μεγάλο βάθος στο ορυχείο Σαν Χοσέ στη Χιλή, στις έξι το πρωί, ώρα Ελλάδας.\nΟι δοκιμές που πραγματοποιήθηκαν από την Κυριακή έως το βάθος των 610 μέτρων με τον μεταλλικό κλωβό στην βοηθητική σήραγγα, ήταν επιτυχείς, υπογράμμισε ο χιλιανός υπουργός Ορυχείων, Λόρενς Γκόλμπορν.\nΗ διαδικασία μεταφοράς στην επιφάνεια της γης, των μεταλλωρύχων, με τον ειδικό κλωβό που θα τον κατεβάζει και θα τον ανεβάζει γερανός, θα πρέπει να διαρκέσει από μιάμιση έως και δύο ημέρες, επειδή χρειάζεται περίπου μία ώρα για τη μεταφορά του κάθε ανθρώπου στην επιφάνεια.\nΜετά τον απεγκλωβισμό τους, οι μεταλλωρύχοι θα εξεταστούν από γιατρούς και θα τους παρασχεθούν επί τόπου οι πρώτες βοήθειες ενώ για όσους κριθεί αναγκαίο θα μεταφερθούν αμέσως για νοσηλεία στο Κοπιάπο.\nΚατόπιν θα συναντήσουν τους συγγενείς τους σε μια ειδικά διαμορφωμένη “ζώνη συνάντησης” κοντά στο ορυχείο και θα οδηγηθούν όλοι στο νοσοκομείο όπου θα παραμείνουν υπό παρακολούθηση για 48 ώρες.\nΟι 33 άνδρες ευχαρίστησαν τους δημοσιογράφους που φροντίζουν να ενημερώνουν για τις εξελίξεις αλλά τους ζήτησαν ταυτόχρονα “να κάνουν λίγη υπομονή” και να τους αφήσουν να χαρούν “λίγες ημέρες” μαζί με τις οικογένειές τους προτού τεθούν στη διάθεσή τους για να απαντήσουν στις ερωτήσεις τους.